Ўзбекистон Республикаси Президенти Шавкат Мирзиёев 25 ноябрь куни Покистон Ислом Республикаси Бош вазири Имрон Хон билан телефон орқали мулоқот қилди.\nДавлатимиз раҳбари Бош вазир Имрон Хонни таваллуд куни билан чин дилдан қутлаб, унга мустаҳкам соғлик, фаровонлик ва катта муваффақиятлар, дўст Покистон халқига эса тинчлик-осойишталик ва равнақ тилади.\nСуҳбат чоғида олий даражада эришилган келишувларни амалга ошириш масалалари ҳамда мамлакатларимиз ўртасидаги ўзаро манфаатли ҳамкорликни кенгайтириш истиқболлари кўриб чиқилди.\nМулоқотлар фаоллашгани, икки томонлама товар айирбошлаш кўрсаткичлари сезиларли даражада ўсгани ва ишбилармонлар ўртасидаги кооперация кучайгани мамнуният билан қайд этилди. Қишлоқ хўжалиги машинасозлиги, фармацевтика ва кимё саноати, тўқимачилик ва қурилиш материаллари тармоқлари, бошқа соҳалардаги инвестиция лойиҳаларини илгари суришга алоҳида эътибор қаратилди.\nЕтакчилар минтақада йирик инфратузилма лойиҳаларини амалга ошириш масалаларини муҳокама қилдилар.\nБўлажак учрашувлар режаси ҳам кўриб чиқилди.


декабр 01, 2010\nWikileaks асосчиси Ассанж шу кунларда дунëни саросимага солëтган шахсга айланди..\nËзувчи Жек Лондоннинг "Уч қалб" асарида сирларни сотувчи образ бор. Қари бир амаки ўз йиққан сирларини сотиб тирикчилик қилади. Қизиғи шуки¸ бу бобой сирларга қўшиб исбот-далилларни ҳам сотади.\nЭлдан яширилган сир устидан кўрпа суғурилиши ҳар доим ҳам диққатга сазовор.\nКейинги кунларда WikiLeaks нашрида дунë сиëсатчиларнинг сирлари акс этган ҳужжатларни ошкор қилган Жулиан Пол Ассанж шу кунларда ҳамманинг оғзига тушди.\nҲиллари Клинтондан тортиб Аҳмадийнажодгача махсус матбуот анжумани қилиб Жулиан Ассанж қилғилигини ëзғиришди.\nWikiLeaks эълон қилган Оқ уй ëзишмаларида "тўнка "дея тамғаланган Туркия Ташқи ишлар вазиридан Ҳиллари хоним узр ҳам сўрагандай бўлди."Энди хизматчилик¸ бўлиб туради¸ҳафа бўлиш йўға¸" деган маънода.\nАндижон қирғинидан кейин АҚШ базасини қувиб чиқарган ўзбек мустабиди кўнглини олиш учун Оқ уйнинг Оқсаройга мулозаматлари ҳам WikiLeaks нашридаги қанор-қанор ҳужжатлар ичида бор эди.\nБашаранг қийшиқ бўлса...\nАслида WikiLeaks энди иш бошлаган кезларда Марказий Oсиë¸ Хитой ва Россиядаги мустабидларни фош қилишни ўз олдига мақсад қилиб қўйган эди.\nЖулиан Ассанж ўз маслакдоши хитойлик диссидент Ван Дан билан биргаликда янги "илмий ҳужжатли журналистика"ни яратганини иддао қилиб¸ уни ўта эҳтиëткор ва кўп ҳолларда корпоратив манфаатлар карнайига айланган замонавий журналистиканинг муқобили ўлароқ тақдим қилди.\nСинмас кўза ëки чўкмас кема\nХўш¸ нега АҚШ ва бошқа давлатлар Жулиан Ассанжнинг WikiLeaks дан ëғилаëтган "сирлар ëмғирини" тўхтата олмади.\nҲатто Пентагоннинг WikiLeaksни синдиришга уриниши бесамар бўлди. Худди чаëн тошбақанинг косасига ниш тиқа олмагани каби.\nНега дунë WikiLeaks олдида ожиз қолди?\nБунинг икки сабаби бор.\nБиринчидан математик олим¸ компютер тармоғи бўйича мутахассис Жулиан Ассанж WikiLeaks да бир бора эълон қилинган ҳужжатларни тармоқдан сира ўчмайдиган қила олди. WikiLeaksга ахборотлар интернет ичак-чавоғида жойлашган минглаб яширин қувурлар орқали ўтиб боради. Бу математик жумбоқ сирини Санкт-Петербургдаги математик олим Перелмандан бошқанинг еча олмаслиги айтилади.\nПентагон ҳам¸ Оқ уй ҳам Перелманни ишга ëллай олишмагани бугунги кун ҳақиқати.\nWikiLeaks нашри ўзига провайдр қилиб Швециядаги PRQ.se ширкатини танлади. Бу ширкат суд қарори бўлса ҳам¸ нашрни ëпмаслик мажбуриятини олган.\nХуллас Жулиан Ассанж ўтда куймас¸ сувда чўкмас қаҳрамонни эслатмоқда.\nУ қилган иш 11 сентябрдаги эгиз бинолар порлашига тенглаштирилди.\nКим ўзи¸ ким ўзи боғдан ўтган ким ўзи?\nАссанж ҳаëти ҳақидаги билгилар ўта ғариб. Билганимиз шуки, Ассанж 1971 йили Австралияда туғилган. Ота боболаридан бирисининг Хитой экани айтилади. Ассанж бир ëшида экани пайтида онаси қайта эр қилади. Сайëр циркда ишлаган ўгай отага эргашган она бола бутун қитъани айланиб чиқади.\nАссанжнинг онаси боласини мактабга бермай, уйда ўқитади. (Она мактабни кичикни каттага таъзим қилишга ўргатадиган мустабид тизим инкубатори деб билади.) Ассанж физика ва математиканинг етук билимдонларидан пуллик дарслар олади.\nҲали компютер дегани анқонинг уруғи бўлган кезда, Ассанжнинг онаси ўғлига компютер олиб берaди. Она бу xаражатни қоплаш учун бир йил арзон ижара уйда яшайди.\nБировлар Ассанжнинг улғайиши ва интернетнинг ривожи билан уйғун бўлди¸ дейишса¸ яна бировлар Ассанж доимо интернетдан бир қадам олдин юради¸ дейишади.\nАссанжнинг дунë тармоғининг авра-астарини дақиқа ичида текшира оладиган уста хакер (интернет қароқчиси десакмикан) экани эътироф қилинади.\nҲар ҳолда Ассанж бу иддаони рад қилса ҳам¸ унинг бундан 20 йил олдин хакерлик маҳорати ҳақида китоб ëзганини унутмайлик.\nНима яхшию нима ëмон?\nЖулиан Ассанж қилган иш¸ яъни ҳукумат мулозимлари тарафидан махфий деб аталган ҳужжатларни ошкор қилиниши яxшими?\nЯқин ўтмишда СССРдан Хитой¸ Шимолий Корея¸ Эрон¸ Ироқ ва бошқа мустабид давлатлардан қочган диссидентлар ўз давлатларидаги махфий ҳужжатларни ошкор қилишганида Ғарб дунëси уларни фақат олқишлар эди-\n2008 йилда Ассанж Кения президентини фош қилувчи ҳужжатларни эълон қилганида олқиш ва мукофотга сазовор бўлди. Бу иши учун Ассанж Amnesty Internationalнинг йиллик мукофотига сазовор бўлди.\n2010 йили Guardian газетаси Ассанжни дунë матбуотидаги 100 нафар энг таъсирли шаХслар рўйхатига қўшди.\nАммо Ассанж АҚШ ҳукумати ëзишмаларини эълон қилар экан таънаю¸ дашномлар ëмғирига дучор бўлди. Айни иш ортидан у жиноятчи сифатида халқаро қидирувга ҳам берилди.\nТарозининг бир тарафига ҳукумат ëзишмаларининг сири¸ респондентлар хавфсизлигини қўйсак.\nИккинчи тарафга эса¸ АҚШ ҳарбийлари тарафидан билмасдан ўлдирилган журналистлар¸ у ëки бу давлат мулозимларига кинояли ва паст назар.\nБунинг ëнига иккиюзлама сиëсатнинг фош бўлиши.\nТарозининг қайси палласи оғир бўлганидан қатъий назар¸ одамлар ўзларини бошқараëтган ҳукуматлар нима ўйда эканлигини билишга ҳақли эканини унутмайлик.\nБу ҳукумат мустабидми ë демократия байроқдорими¸ барибир уларнинг фаолияти шаффоф бўлгани хайрли.\nФош қилиш лаззати\nБулгаковнинг "Уста ва Маргарита" асари қаҳрамонининг асосий юмуши "Фош қилиш" эди.\nБу юмуш Ассанжга ундан мерос қолганми¸ деб ўйлайди одам.\nШу кунларда Лондонда қолаëтган Ассанж Форбс журналига берган интервюсида яқинда дунëдаги молия тизимлари¸ хусусан банкларнинг одамларни лаққилаëтганига оид минглаб ҳужжатларни эълон қилажагини ваъда берди.\n"Асаби ва юраги чатоқ бўлганлар цирк залини тарк қилиши мумкин."\nАссанж бу гапни ўзи ҳамроҳ бўлган сайëр цирк бозингаридан минглаб марта эшитган.\n"Одам дунëга бир марта келади ва бу дунëда тилни тиймасдан ҳам яшаш мумкинлигига умид қиламан¸ ўзгаришларга хамиртуруш бўлиш ва суъистемолликларни фош қилишнинг лаззати бошқача" дейди шу кунларнинг қаҳрамонига айланган 39яшар Жулиан Ассанж.


Тошкентда Пушкин таваллудининг 219 йиллиги муносабати билан тадбир ўтказилди – MILLATLARARO MUNOSABATLAR VA XORIJIY MAMLAKATLAR BILAN DO'STLIK ALOQALARI QO`MITASI\nХусусан, пойтахтимизнинг шоир ҳайкали ўрнатилган сўлим гўшасида турли вазирлик ва идоралар, нодавлат нотижорат ташкилотлари, жамоат бирлашмалари, миллий маданият марказлари, дипломатик корпус вакиллари, ёзувчи ва шоирлар иштирокида тадбир бўлиб ўтди.\nУнда сўзга чиққан Ўзбекистон Республикаси Вазирлар Маҳкамаси ҳузуридаги Миллатлараро муносабатлар ва хорижий мамлакатлар билан дўстлик алоқалари қўмитаси раиси Р. Қурбонов, Ёзувчилар уюшмаси раисининг биринчи ўринбосари\nМ. Ҳожиматов, Россия Федерациясининг мамлакатимиздаги Фавқулодда ва мухтор элчиси В. Тюрденев, Рус миллий маданий маркази раҳбари А. Аристов ҳамда бошқалар халқларимиз ўртасидаги дўстлик ва стратегик шериклик муносабатларини мустаҳкамлашда адабий алоқалар алоҳида ўрин тутишини таъкидлади.\nАнжуманда шоир ҳайкали пойига гуллар қўйилиб, ўлмас ижодидан намуналар ўқилди.


47 сонияда 124 та кокосни қўл билан ёриш мумкинлигига ишонасизми? Ишонмасангиз, кўринг!\n20:46 / 22.02.2017\nҲиндистонлик 25 ёшли механик Абиш Доминик тахминан 47 сонияда 124 та кокосни қўли билан "паққос" ёриб, янги жаҳон рекордини ўрнатди. Рекордчи ҳаммаси бўлиб 145 та кокосга зарба берган, бироқ улардан фақатгина ёрилганлари инобатга олинган. Бу борадаги аввалги рекордни германиялик ўрнатганди, у бир дақиқа ичида 118 та кокосни ёриб ташлаганди.\nDaily Mail нашрининг таъкидлашича, Доминик бунгача қўллари билан хоккей клюшкалари ва ҳимоя шлемларини парчалай олиши, мактаб автобусига боғланган арқонни тишлари билан торта олиши каби "истеъдодлари" туфайли номи уч марта Гиннесс рекордлар китобидан жой олган. Доминик кокосларни ёриши видеосини Гиннесс рекордлар китобига жўнатди ва унинг саҳифаларидан 4-маротаба жой олишга умид қилмоқда.\nҲиндистонлик Абиш Доминик кокосни қўл билан ёриш


Месси голни нишонлаш пайтидаги «менга қўнғироқ қил» ишораси кимга аталганини айтди\n09:00 / 06.03.2017\n«Барселона» ҳужумчиси Лионель Месси Испания чемпионатининг 26-туридан ўрин олган «Сельта» билан учрашувда (5:0) киритилган голни нишонлай туриб, «менга қўнғироқ қил» ишорасини қилди. У бу имо-ишора кимга аталганини айтди.\nАргентиналик ушбу учрашувда дубль қайд этди. У 24-дақиқада ҳисобни очди, голни нишонлашдан сўнг эса трибуналар томонга қўли билан «менга қўнғироқ қил» ишорасини кўрсатди.\nБу вақтда Лионель «Камп Ноу» стадиони вип-ложаси томон қарагани учун футболчи клуб раҳбариятига янги шартнома борасида ўзининг отасига қўнғироқ қилиш кераклигини айтди, деган фикрлар пайдо бўлди. Аммо аслида аргентиналик футболчининг хатти-ҳаракатлари остида бошқа маъно ётгани аниқ бўлди.\nAS нашри тарқатган хабарга кўра, Лионель бундай имо-ишора орқали ўз жиянига мурожаат қилган. Жиян ўйин куни Мессига бир неча марта қўнғироқ қилган, аммо баҳсга тайёргарлик кўраётган Лео унинг қўнғироқларига жавоб бера олмаган. Месси эса гол урганидан кейин жиянидан яна қўнғироқ қилишни сўраган.


ЖЧ – 2022 саралашида Криштиану Роналду ҳакамнинг ҳуштагини кутмай майдонни тарк этди (видео) - EFFECT.UZ\n. 07:21 | 28.03.2021\nЖЧ – 2022 саралаш ўйинларида Португалия ва Сербия терма жамоалари дуранг қайд этишди (2: 2).\nУчрашувнинг 93-дақиқада баҳсли эпизод юз берди. Португалиялик ҳужумчи Сербия дарвоза томон зарба берди, аммо Сербия жамоаси ҳимоячиси Стефан Митрович тўпни дарвозанинг ичкарисидан олиб чиқди.\nҲакамлар ушбу эпизодда тўп чизиқни кесиб ўтмади деб ҳисоблашди. Бироқ тўп чизиқни тўлиқ кесиб ўтган эди.\nҲакамнинг қароридан ғазабланган Роналду ҳакамнинг сўнгги ҳуштакни кутмасдан майдонни тарк этиб, сардорлик боғичини улоқтирди.\nУчрашувни Денни Макклей бошчилигидаги Голландиядан келган ҳакамлар бригадаси бошқариб борди.\nМаълумот учун, Жаҳон чемпионати- 2022 саралаш ўйинларида ВАР тизими фойдаланилмади.\nTeglar:Денни Макклей, Криштиану Роналду, Сербия\nАёлнинг уч нафар фарзанди билан ўзини поезд тагига ташлашига нима сабаб бўлган?\nСулшер “Манчестер Юнайтед” футболчиларидан тўпни Криштиануга тезроқ этказиб беришни сўради\nКриштиану Роналду “Versace”ни нимага ҳурмат қилади? ва Сульшерни қандай ҳайрон қолдирди?\nСербия Косовани босиб оладими?


Набавий насиҳатлардан намуналар\n1443 йил 28 рабиъус сони | 2021 йил 03 декабрь, жума\n22:11 / 25.04.2017 5208 pdf Ўқиш режими + -\nМуҳаммад Мустафо соллаллоҳу алайҳи васалламнинг пайғамбарликлари бошқа пайғамбарларники каби ваъз-насиҳатдан иборатдир. Шундай бўлса ҳам, айнан «насиҳат» сўзи тилга олинган ҳадиси шарифлардан намуна келтиришга ижозат бергайсиз.\nҲармала ибн Абдуллоҳдан ривоят қилинади:\n«У сафар қилиб, Набий соллаллоҳу алайҳи васалламнинг ҳузурларига бориб, бир муддат турди. Набий соллаллоҳу алайҳи васаллам уни таниб қолдилар.\n«Ўз юртимга қайтганимда ўзимга ўзим:\n«Аллоҳга қасамки, яна Набий соллаллоҳу алайҳи васалламнинг ҳузурларига қайтаман, токи илмим зиёда бўлсин», дедим. Пиёда юриб, у зотнинг ҳузурларига бордим. Бориб, қаршиларида тик турдим ва:\n«Менга нима қилишни буюрасиз?» дедим.\n«Эй Ҳармала! Яхшилик қил, ёмонликдан четда бўл!» дедилар.\nМен қайтдим. Юкларимнинг олдига бордим. Сўнг яна қайтиб, у зотнинг ҳузурларига бориб, олдиларига яқинроқ туриб:\n«Эй Аллоҳнинг Расули, нима қилишимни амр қиласиз?» дедим.\n«Эй Ҳармала! Яхшилик қил, ёмонликдан четда бўл. Қулоғинг эшитганда ёқимли бўлган нарсага назар сол. Одамлар орқангдан сен ҳақингда нима дейишларини ёқтирсанг, ўша ишни қил.\nЎзингга ёқмайдиган нарсаларга ҳам назар сол. Одамлар орқангдан сен ҳақингда нима дейишларини ёқтирмасанг, ўша ишни қилма», дедилар.\nҚайтганимда ўйлаб кўрсам, мана шу икки насиҳат ҳеч нарсани қолдирмай ўз ичига олган экан».\nДемак, бу дунёда яхшилик қилиб яшаш, ёмонликдан четда бўлиш жуда муҳим ишдир. Ҳармала розияллоҳу анҳу қандай яшаш кераклигини сўрадилар. Расулуллоҳ соллаллоҳу алайҳи васаллам маъруф ишни қилишни, мункар ишдан четда бўлишни насиҳат қилдилар.\nБуни жуда яхши англаб олишимиз керак.\nМаъруф – шариат буюрган, мақтаган нарсалардир. Бунга қўлимиздан келганича ихлос билан амал қилишимиз лозим.\nМункар – шариат қайтарган, огоҳлантирган, оқибатидан қўрқитган нарсалардир. Бундай ишлардан сақланишимиз, четда бўлишимиз керак.\nҚай бир банда бу дунёда маъруф ишни қилиб, мункардан четланиб юрса, яъни яхшиликни қилиб, ёмонликдан четланиб юрса, иншааллоҳ, муродига етади.\nАллоҳ таоло барчамизни маъруф ишни қилиб, мункардан четланадиган бандаларидан қилсин.\nСулайм ибн Жобир ибн ал-Ҳужаймийдан ривоят қилинади:\n«Набий соллаллоҳу алайҳи васалламнинг олдиларига бордим. Ул зот чопонга ўраниб, тиззаларини қучоқлаб ўтирган эканлар. Унинг этаклари у зотнинг қадамлари устига тушиб турибди.\n«Эй Аллоҳнинг Расули, менга бир насиҳат қилинг», дедим.\n«Аллоҳга тақво қилишни лозим тут. Яхшиликдан ҳеч нарсани кичик санама. Ҳатто челагингдан бировнинг идишига сув қуйиб бериш бўлса ҳам ёки биродарингга очиқ чеҳра билан гапириш бўлса ҳам.\nИзорингни судраб юришдан сақлан. Зеро, бу мутакаббирликдир ва уни Аллоҳ хуш кўрмас.\nБир киши сенинг айбингни билиб олиб, юзингга солса, сен унинг айбини билсанг ҳам, юзига солмагин. Қўйиб бер, балоси ўзига, ажри сенга. Ҳеч нарсани сўкмагин», дедилар.\nБас, шундан кейин ҳайвонни ҳам, инсонни ҳам сўкмадим».\nРасулуллоҳ соллаллоҳу алайҳи васаллам ровийга жуда муҳим, гўзал насиҳат қилган эканлар. Бу насиҳатлардан яхшиликнинг катта-кичиги бўлмаслиги, кийим билан кибрланмаслик, ёмонликка сабр қилиб, ажр олиш, ҳеч бир нарсани сўкмаслик лозимлиги каби муҳим билимларни англаб оламиз.\n«Эй Аллоҳнинг Расули, сафар қилмоқчиман, менга насиҳат қилинг», деди.\n«Аллоҳга тақво қилишни, ҳар баландликда такбир айтишни ўзингга лозим тут», дедилар.\nҲалиги одам ортига қайтганидан кейин яна: «Аллоҳим! Унга ерни яқин қилгин ва сафарни унга осон қилгин», дедилар».\nҲумайд ибн Абдурраҳмондан, у Набий алайҳиссаломнинг саҳобаларининг биридан ривоят қилади:\n«Эй Аллоҳнинг Расули, менга насиҳат қилинг», деди.\n«Fазаб қилма», дедилар.\n«Расулуллоҳ алайҳиссалом шу гапни айтганларида ўйлаб кўрсам, ғазаб ҳамма ёмонликни ўзида жамлаган экан».\n(Дин насиҳатдир китобидан)\n21:47 / 25.04.2016 2326\nУлуғ зотларнинг насиҳат ҳақида айтган гапларидан намуналар\n22:16 / 25.04.2017 3571\n2735 14:30 / 17.07.2019\nўнинчи мақола . .Абдуллоҳ ибн Амр розияллоҳу анҳудан ривоят қилинади.Расулуллоҳ соллаллоҳу алайҳи васалламнинг .Албатта, Аллоҳ азза ва давоми...\n1686 13:02 / 29.07.2020\nБу илмий иш қандоқ олиб борилганини яхшироқ тушуниш, тузукроқ англаб етиш учун оддий ва содда мисолдан сўз бошлайлик.Бунинг учун Қуръондан кейинги энг саҳиҳ давоми...\n2757 17:23 / 08.01.2017\nМуҳаддислар истилоҳида Пайғамбар соллаллоҳу алайҳи васалламдан асар бўлиб қолган гап, амал, таҳрир, халқий сифат, хулқий сифат ва сийратларга, агар давоми...\n3360 13:04 / 12.12.2018\n1962 14:14 / 17.08.2020\n1628 14:13 / 16.08.2020\n74127 11:58 / 10.10.2018\n90210 11:56 / 10.10.2018\n12680 16:57 / 17.05.2019\n6597 14:35 / 11 август


«Бадавлат инсоннинг қизи ёки ўйнаши эмасман». «Бахт овчиси» сериалидаги Зуля — Барчин Ғофурова билан интервью | Dunyo News | Дунё янгиликлари. Ўзбекистон ва дунёдаги барча янгиликлар. Сўнги хабарлар. Сўнги янгиликлар\n«Бадавлат инсоннинг қизи ёки ўйнаши эмасман». «Бахт овчиси» сериалидаги Зуля — Барчин Ғофурова билан интервью\n«Бадавлат инсоннинг қизи ёки ўйнаши эмас...\n20:39 / 09 Jan\nБарчин Ғофурова «Бахт овчиси» сериалидаги Зуля образи билан томошабинлар эътиборини қозонди. Ушбу образ актриса томонидан ўта ишонарли тарзда ижро этилгани боис, унга ижтимоий тармоқларда турли ҳақоратлар, таҳдидлар ҳам бўлди. «Дарё» мухбири Наргиза Муродова Барчин Ғофурова билан суҳбатлашди. Суҳбат давомида актриса нима сабабдан салбий ролларни ижро этиши, танқидга учрагани ва ҳаётидаги қийинчиликлари ҳақида гапирди.\n«Раққоса бўлишимга қарши бўлишган»\nФото: Instagram / @barchin_gafurova\n— Ота-онам асли қашқадарёлик бўлишган, аммо мен Тошкентда туғилганман. Болалигимдан раққоса бўлишни орзу қилардим. Аммо оила аъзоларим бу касбни эгаллашимга жиддий қаршилик қилишди. Ҳеч бўлмаса актриса бўлишимга рухсат беринглар, деб Ўзбекистон давлат санъат ва маданият институтининг «Драма актёрлиги» бўлимига ҳужжат топширганман. Афсуски, ўша йили шартнома пулини тўлолмаганим учун ўқишдан четлаштиришган. Бир йилдан сўнг яна ҳужжат топшириб, бужет асосида ўқишга қабул қилинганман. Айримлар ўйлагандек, санъатга бегона инсон эмасман. Институтни битириб, Ўзбекистон давлат Сатира театрида ҳам ишладим. Аммо труппа раҳбарининг қўпол муомласи сабаб, театрдан кетишга қарор қилдим.\n«Ижара уйда яшаш азобини биламан»\n— Оилада икки фарзандмиз. Укам иккимизнинг болалик йилларимиз ҳавас қилгудек ўтган. Афсуски, мактабни битириш арафасида укамда жиддий хасталик аниқланди. Онам уйимизни сотиб, укамни даволатишга қарор қилди. У кунларни эслаш жуда оғир. Шукрки, укам Прагада узоқ вақт даволаниб, касалликдан бутунлай халос бўлди. Аммо ижара уйда яшаш осон эмасди. Яширмайман, пулдан қийналганим учун дарсдан кейин ошхоналарда ишлашимга тўғри келган. Ўзбекистон давлат санъат ва маданият институтининг эски биноси яқинида «Гап» кафеси бор эди. Ҳар куни дарсдан кейин официантлик қилардим. Унинг доимий мижозларидан бири актриса Саида Раметова эди. Мен ҳам шу инсон каби актриса бўлоламанми деб орзу қилардим. Орзум Озод Шамснинг «Ишқ ўйинлари» сериалида амалга ошди.\n«Рол учун берадиган пулим йўқ»\n— Аёл санъаткорларга жуда қийин. Битта ролга эришгунча бемаъни таклифлар ва камситилишларга чидаш керак. Яширмайман, мендан кўплаб режиссёрлар рол учун пул сўрашган. Шу боис кўплаб кастинглардан «Тўрт йил нега актёрлик бўйича ўқидим», деб жаҳл қилиб чиқиб кетганман. Чунки у пайтдаги моддий аҳволим оғир эди. Театридан оладиган 500—600 минг сўм ойлигим ижара уй ва еб-ичишимдан ортмасди.\nФото: Барчин Ғофурова архивидан.\nҲаётимга кутилмаган ташвишлар кўп бора соя солган. Шулардан бири 2015 йили 25 май куни содир бўлди. Ўшанда театрда «Қўш арава» спектаклининг тайёргарлик жараёни эди. Онам қўнғироқ қилиб, метронинг Абдулла Қодирий бекатида йиқилиб жароҳат олганини айтди. Кўзимга ҳеч нарса кўринмай, югуриб саҳнадан чиқиб кетдим. Келсам онам метродан чиқиш эшиги олдида йиқилганча ўтирибди. Бирорта инсон қўлидан тутиб, нега йиқилганининг сабабини сўрамаган, бекат ходимлари ҳам тез ёрдамга қўнғироқ қилишмаган. Захда шунча пайт қолиб кетган онамга ачиндим ва тез ёрдамга қўнғироқ қилдим. Суяк сингани учун онам анча қийналди. Операция қилдирмаса юролмай қолишини айтишди, аммо менда етарли пул йўқ эди. Шунда қариндош-уруғлар ва театрдаги ҳамкасбларим озгина пул йиғиб беришди. Умарали Баротович деган шифокор аҳволимни кўриб, «Менга пулингиз керак эмас», деганда, қувонганимдан онам юриб кетса, бутун шифохонага ош тарқатаман, деб ният қилгандим. Шукрки, ниятим кўп ўтмай амалга ошди.\n«Мен ижобий ролда «яшолмайман»\n— Кўпчилик мени «Бахт овчиси» сериалидан сўнг таниди. Аммо ундан аввал ҳам бир неча фильм ва сериалларда суратга тушганман. «Қадам», «Ишқ ўйинлари», «Ожиза», «Она замин» сериалларида ҳам ўзига хос ролларни ижро этганман. Аммо «Бахт овчиси» сериалидаги ролим омадли чиқди. Аслида бу ролга «Афандининг қизлари» жамоасидаги Нигора Абдуллахонова тайинланганди. Аммо суратга олиш жараёнлари бошланишига уч кун қолганда ролга тасдиқландим. Мен ижобий ролда яшолмайман. Аммо салбий ролни мириқиб ўйнайман.\n«Бахт овчиси» сериалидаги Зуля ролидан уялмайман. Аксинча, шу йўлни танлаш остонасида турган қиз аёлларга таъсир этолган бўлсам хурсанд бўламан. Аввалига ижтимоий тармоқлар ролимга нисбатан айтилган ножўя фикрларга тўлиб кетди. Ҳатто, Instagram орқали «Сени ўлдираман, уятсиз, ролингдан уялсанг бўларди», деган таҳдидлар ҳам бўлди. Аммо ҳозир кўпчилик томошабинлар рол моҳиятини тушуниб, миннатдорлик билдиришяпти. Айниқса бекалар кўча аёллари қандай йўл билан эркакларнинг кўнглига йўл топишини сериал воқеалари асосида тушунишди. Эрларига бўлган эътиборни кучайтиришган бўлса ажабмас.\nСериал «пиари» кўпгина давраларда муҳокама этилди. Аслида видео қандай тарқаб кетганидан хабарим йўқ.\nБир куни эрталаб Озод Шамс қўнғироқ қилиб, сериалдаги саҳналардан бири тарқаб кетгани ва кўпчилик мени ҳаёсизликда айблаётгани ҳақида айтди. Видеони кўриб, қаттиқ ранжидим. Режиссёр билан тортишдим. Чунки кичик парчани ҳар ким ўзича талқин қилиши мумкин, бу саҳна нима мақсадда олинганини тушуниш учун сериални бошидан-охиригача кўриш керак.\nБаъзилар ўйлагандек оиламиз эркаклари даюс эмас, улар шунчаки санъатни тушунишади. Менимча, видео сериалнинг рекламасига хизмат қилди.\n— Баъзилар ўйлагандек, бадавлат инсоннинг қизи ёки ўйнаши эмасман. Фақат актрисаликнинг ортидан пул топаман. Укам Нью-Йорк шаҳрида яшайди. Баъзи пайтларда моддий ёрдам беради. Онам билан 300 АҚШ доллари тўлаб кичик квартирани ижрага олганмиз. Мени енгилтабиат деб ўйлайдиганлар бир марта суҳбатлашгач, ҳаётда Зулянинг акси эканимга амин бўлишади. Нима қилай ижобий ролларни кўп ижро этдим, аммо томошабинлар эътиборига тушгани йўқ. Салбий ролим эса томошабинлар эътиборини тортди.\nОнам санъаткор бўлмаса-да, бу соҳага қизиқади. Мендан аввал сценарийларни ўқиб чиқади, ҳатто рол учун ҳам либосларни ўзи танлайди. Олти юз минг нафақа пулини ҳам ўзига сарфламай, менга либослар сотиб олади.\n— Ташқи қиёфамни тез-тез ўзгартириб тураман. Аввал сочим қора ва узун эди, ундан кейин сариқ сочларни танладим. «Ишқ ўйинлари» сериали режиссёри Озод Шамс сериал учун сочларимни калталатишимни сўради. Шу сабаб узун сочлардан воч кечганман.\nЭслатиб ўтамиз, актриса 1990 йилда Тошкент шаҳрида туғилган. Қарши шаҳридаги 1-сонли мактабни тамомлаган. Шу кунгача асосан сериалларда суратга тушган.\nМашҳура Зулфиқорова, Миролим Қиличев, Барчин Ғофурова ва салбий роллари учун томошабинлар нафратига учраган бошқа актёр ва актрисалар (фото, видео)\n«Дайди қиз»даги Тахмина – Фотима Бердиева кинода бошқа суратга тушмаслиги ва чет эллик йигитга турмушга чиқаётгани ҳақида сўзлаб берди\n«Шукрона»даги Марям — Одина Тўхтасинова: Таржимондан актрисага айланган ҳамшира (фото)\n22:26 | 18 Jan\n19:44 | 18 Jan\n17:54 | 18 Jan\nХосият Ҳусанова 2-турмуш ўртоғи бир ой олдин вафот этгани ҳамда азадан кўп ўтмай ишга чиқишга мажбур бўлгани ҳақида (видео)\n15:55 | 18 Jan


Улуғбек Бақоев: “Динамо” вазиятдан фойдаланди, биз эса йўқ\n16 апрель, 2017, 12:06\n«Динамо» - «Бухоро» (3:1) учрашувидан кейин дастлаб «Бухоро» клуби бош мураббийи вазифасини бажарувчи Улуғбек Бақоев журналистлар саволларига жавоб қайтарди. Бу ҳақда “Динамо” расмий сайти хабар бермоқда.\nУлуғбек ака, аввало бўлиб ўтган ўйинга тўхталсангиз…\nШоҳруҳ Гадоевнинг биринчи бўлимдаёқ алмаштирганингиз нима билан боғлиқ – жароҳат олдими ёки ўйинидан қониқмадингизми?\nЎйиндан олдин «Динамо» жамоасини ўрганиб чиққан бўлишингиз керак, бу борада нималарни амалга ошира олдингиз, нималарни эса йўқ?\nЎйин давомида ҳакамга кўп эътироз билдирдингиз. Бу шунчаки реакциянгиз эдими ёки чиндан ҳам ҳакамлар хато қилди деб ҳисоблайсизми?\n«Бухоро» жамоасида барқарорлик кўринмаяпти. Баъзан кучли рақибларни мағлуб этади, баъзан эса кучсиз жамоаларга мағлуб бўлади. Бу нима билан боғлиқ?


Рўзиқул Бердиев: "Икки жамоа ҳам очко йўқотди" - "Насаф" ФК расмий веб-сайти\n“Навбаҳор” – “Насаф” учрашувидан кейин бўлиб ўтган матбуот анжуманининг биринчи қисмида жамоамиз бош мураббийи Рўзиқул Бердиев иштирок этди ва бўлиб ўтган учрашув ҳақида ўз фикрларини билдириб ўтди.\n"Aссалому алайкум барчага. Сизлар билан кўришиб турганимдан хурсандман. Футбол учрашуви ажойиб муҳитда ўтди, Наманганда ҳар доим шундай бўлган. Бугунги ўйиннинг даржаси ҳам муҳит ҳам жуда ажойиб. Бунақа ўйинлар камдан-кам кузатилади. Ўйиндаги режамиз, ҳимоядаги режамиз амалга ошди. Биз бугун шунақа ўйнашни йигитларга уқтирган эдик. Фақат олдинда голли вазиятлар яратиб ундан фойдаланишимиз керак эди. Вазиятларни голга айлантиришда оқсадик. Голли вазиятларни инобатга олсак, мезбонлардан яхшироқ вазиятларга эга бўлдик. Тўпни ҳам биз назорат қилдик. "Навбаҳор"нинг юқоридан оширган узатмалари биз учун айни муддао бўлди. Биз яхши ҳимояланишни режалаштиргандик, буни уддаладик. “Навбаҳор” жамаоси кўпроқ эътиборини ҳужумга қаратишини билардик, шу туфайли йигитларга диққатларини йўқотмасдан 90 дақиқа яхши ҳимояланишимизни уқтиргандик. Бугун ҳар икки жамоа ҳам ғалаба учун ҳаракат қилди аммо икки жамоа ҳам икки очко йўқотди, деб ҳисоблайман. Дуранг натижа ҳеч бир жамоани қониқтирмади, деб ҳисоблайман", - деб ўз фикрларини билдирди Рўзиқул Бердиев.\n- "Насаф"нинг кўп футболчиларини таниб олиш қийин бўлди. Фақатгина рақамларидан ажратиб олдик, холос. Таркиб ҳақида нима дея оласиз?\n- Соғлиғимни ўйлаганларга миннатдорчилик билдираман. Баъзи бир ўйинчиларимиз ўтган мавсум фақат ўринбосарлар таркибида ўйнаган. Етакчиларимиз жамоани тарк этишди, уларнинг ўрнини ёшлар жамоаларимиз ва қуйи лигаларда ўйнайдиган футболчилар ҳисобига тўлдирдик. Биз мажбурмиз шу йигитларга эътибор қаратишга. Чунки клубимиз сиёсати, маблағ томонидан имконияти ҳам шуни тақозо этади. Мабодо, ўринбосарлар таркибимиздан асосий жамоада ўйнайдиган футболчиларни кўриб қолсангиз ажабланманг. Формадаги рақамнинг рангини ўзгартириш бўйича таклифингизни албатта қабул қиламиз. Aслида журналистлар, мутахассислар футболчиларнинг ҳаракатларидан билиши керак.\n- Ойбек Бозоровга майдоннинг бошқа томонидан чиқиб кетиши кўп эътирозли фикрларга сабаб бўлди...\n- Ойбек Бозоров ўрнига тушаётган футболчига омад тилаб чиқиб кетса, бу шеригига ҳам мадад бўларди. Шунинг учун унинг майдоннинг бу тарафидан чиқишини сўрагандим. Лекин ҳакам вақт чўзилмаслиги учун унинг майдоннинг бошқа томонидан чиқиб кетишини талаб қилди.\n- Бугун умумий олганда жамоаингизнинг ўйинидан қониқдингизми?\n- Жамоамиз рақибга қараганда мазмунлироқ ўйнади. Тўғри, "Навбаҳор" узун паслар эвазига олдинга ўтди. Лекин умумий олганда, тенг ўйин бўлди, биз позицион ҳужум уюштириш ва хавфли вазиятлар яратишда фаолроқ бўлдик.\n- Жамоанинг захираси тор. Жамоанинг етакчиларидан бири Дилшод Саитов қачон сафга қайтиши мумкин?\n- Дилшод Саитов умумий гуруҳга қўшилди. Уни аста-секин сафга қайтишини таъминлаймиз. Унгача ихтиёримиздаги футболчилар хизматидан фойдаланамиз. Бир хил таркиб билан бутун мавсумни ўтказиш оғир. Иккинчи даврада таркибни кучайтиришимиз керак. Захирамиз торлиги ҳам панд бермоқда. Барчани яқинлашаётган байрам билан табриклайман.


Жаҳон мамлакатлари бўйлаб Ироқ урушига қарши норозилик намойишлари давом этмоқда.\n16 январ 2021, Тошкент вақти: 06:52\nКеча Миср ва Яманда ўтказилган намойишлар кейинчалик тўс-тўполонга айланди. Яман пойтахти Санаада 30 мингдан ошиқ киши Америка элчихонасига бостириб киришга уринди. Бу ерда полиция билан тўқнашув юз бергани оқибатида уч одам отиб ўлдирилди. Қоҳирада ҳам камида беш минг киши полиция билан тўқнашди. Полиция кучлари намойишчиларни тарқатиш учун сув сепувчи қуролларни қўллади. Иордания қироли Абдулла норозилик билдираëтган ўз ватандошларини тинчлантириш мақсадида телевидение орқали чиқиш қилиб, Иордания халқининг Ироқдаги уруш туфайли истироб чекаëтганини тушунишини қайд этди. Брюсселда полиция кучлари Америка элчихонасини тош-бўрон қилган намойишчиларга қарши ëш оқирувчи газ ва сув сепувчи қуролларни ишлатди. Афинада тўпланган 200 мингдан ошиқ намойишчилардан айримлари Америка элчихонаси олдида полиция билан тўқнашдилар. Буэнос-Айресда норозилар тўққизта чет эл банки ва бешта МкДоналд ресторанти дераза ойналарини синдиришди. Сан Франсиско шаҳрида Ироқ урушига норозилик билдирган намойишчилардан тахминан 60 киши ҳибсга олинди. Пайшанба куни бу шаҳарда кўчаларни тўсиб қўйган бир мингдан ортиқ киши ушланган эди.


Самуэль Это'О France Football'ни танқид қилди\nБарселонаИнтерСамуэль Это'ОРеалFrance Football\n«Реал», «Барселона» ва «Интер» клубларининг камерунлик собиқ ҳужумчиси Самуэль Этo'О барча даврларнинг энг яхши 33 футболчиси қаторида африкалик ўйинчилар йўқ эканлигига муносабат билдирди.\nЭслатиб ўтамиз, энг яхши футболчилар Франциянинг France Football нашри томонидан ўтказилган сўровнома орқали аниқланган.\n«Қандай қилиб France Football барча даврларнинг энг яхши 33 футболчисини аниқлаб олиши ва бу рўйхатга биронта африкалик ўйинчини киритмаслиги мумкин? Бу мутлақо ишончли рўйхат эмас…», – деб ёзади BBC журналисти.\nЭто'О эса бу постнинг тагига «биз, африкаликлар, ҳисобга олинмайди», дея изоҳ ёзган.\nЭслатиб ўтамиз, биринчи рамзий терма жамоага қуйидаги футболчилар киритилган: Лев Яшин (СССР) — Паоло Мальдини (Италия), Франц Беккенбауэр (ГФР), Кафу (Бразилия) — Лоттар Маттеус (ГФР), Хави (Испания), Диего Марадона (Аргентина), Пеле (Бразилия) — Криштиану Роналду (Португалия), Роналдо (Бразилия), Лионель Месси (Аргентина).


Божхона соҳасида янги қабул қилинаётган норматив-ҳуқуқий ҳужжатлар ва амалиётга жорий қилинаётган интерактив хизматлар самарадорлиги уларнинг ташқи савдо иштирокчилари томонидан тўлақонли ўзлаштирилишига узвий боғлиқ. Бу эса тадбиркорлар билан тез-тез юзма-юз учрашиб, янгиликларни содда ва тушунарли тилда етказиш, очиқ мулоқотлар уюштиришни тақозо этади.\nДавлат божхона хизмати органлари томонидан мазкур йўналишда сезиларли ишлар амалга оширилмоқда. Биргина 2021 йилнинг 1-чорагида марказдан тортиб, энг чекка ҳудудларгача божхоначи ва тадбиркорларнинг 300 дан ортиқ сайёр учрашувлари, семинар ва турли очиқ мулоқотлари ташкил қилинган. Бу тадбирларда Президентимиз ташаббуси билан сўнгги йилларда давлат божхона хизмати органларида «Қоғозсиз ва электрон божхона»нинг мантиқий давоми бўлган «Рақамли божхона» тамойилини жорий қилиш, бунинг учун илғор замонавий ахборот-коммуникация технологияларини кенг қўллашга алоҳида эътибор қаратилмоқда.\nДавлат божхона қўмитасида ўтказилган навбатдаги «Очиқ эшиклар куни»да турли вазирлик ва идораларнинг мутахассислари, ташқи иқтисодий фаолият иштирокчилари, божхона брокерлари ҳамда ҳудудий божхона бошқармалари студияларидан мулоқотга чиққан маҳаллий тадбиркорлик субъектлари видеоконференция тарзида фикр алмашдилар.\nБожхона соҳасида сўнгги беш йилликнинг энг муҳим янгилиги 2 йил муқаддам божхона органлари фаолиятига жорий этилган «Хавфларни бошқариш» автоматлаштирилган ахборот тизими бўлди. Шу вақтга қадар божхонада товар ва транспорт воситалари ялпи божхона назоратидан ўтказилган бўлса, эндиликда мазкур тартиб бекор қилиниб, ушбу тизим кўмагида танлаб текшириш тамойили йўлга қўйилди. Содда қилиб айтганда, «яшил», «сариқ», «қизил» ва «кўк» йўлаклар жорий этилди.\nТизим фаолиятига назар солсак, ҳозирга қадар экспортда – 83,3%, импортда – 60,9% юклар соддалаштирилган тартибда расмийлаштирилмоқда. Кўриклар сони 1,2 мартага камайиб, самарадорлиги 1,5 баробарга ортди. Вақт сарфи экспортда – 1,7 ва импортда – 1,4 бараварга қисқарди.\n2021 йилдаги энг муҳим янгилик эса божхона юк декларацияларини автоматик расмийлаштирув тизими йўлга қўйилиб, 1 223 та божхона юк декларацияси ўртача 3-4 дақиқада инсон омилисиз расмийлаштирилиши бўлди.\nБожхона омборлари учун QR-кодли лицензиялар бериш йўлга қўйилди, товарлар ва транспорт воситаларини белгиланган жойлардан ташқарида ва (ёки) божхона органларининг иш вақтидан ташқари вақтда божхона расмийлаштирувидан ўтказганлик учун божхона йиғимларини ундиришда электрон шаклдаги ҳужжат – буюртма наряд таъсис этилди.\nОчиқ мулоқотда божхона соҳасида ишлаб чиқилаётган янги ҳужжатлар лойиҳалари ҳам тадбиркорлар билан атрофлича муҳокама қилинди. Масалан, товарларни декларациялаш тартибида декларацияларни расмийлаштириш муддатларини қатъий чегаралаш таклиф этилмоқда. Бу муддат «яшил йўлак»да 3 соатдан, «сариқ йўлак»да эса 8 соатдан ошмаслиги лозим. Шунингдек, тадбиркорга декларациядаги хато ва камчиликларини ихтиёрий тузатиш учун 1 кунгача муддат берилиши назарда тутилмоқда.\nДастлабки, даврий ва тўлиқ бўлмаган божхона юк декларацияларини расмийлаштириш тартиби тўғрисидаги ҳужжат лойиҳасида эса товарларни чегара-божхона постининг ўзида расмийлаштириб, чегарадан тўғридан-тўғри ўз омборига етказиш имкони ҳам йўлга қўйилиши мумкин. Натижада товарларнинг божхона кузатуви амалиётига ҳожат қолмайди.\nОчиқ мулоқотда тадбиркорларга «Ягона дарча» божхона ахборот тизимидаги янгиликлар атрофлича етказилди. 2020 йил 1 январдан ишга туширилган «Ягона дарча» божхона ахборот тизими 6 та органнинг 17 та сертификат ва рухсат бериш тусидаги ҳужжатларини олиш учун онлайн электрон мурожаат этиш ва ҳужжатларни рақамли форматда олиш имконини бермоқда. Жорий йилда эса яна 2 та назорат қилувчи идора тизимга интеграция қилинади ва умумий ҳисобда 39 турдаги рухсатнома ҳужжатларини олиш мумкин бўлади.\nРақамларга кўра, тизим жорий қилинганидан буён ҳозирга қадар унда 34,4 мингдан ортиқ ТИФ қатнашчиси рўйхатдан ўтказилган ва ваколатли давлат органлари томонидан 700 мингдан ортиқ рухсатнома ҳужжатлари расмийлаштирилган. Бу эса, табиийки, тадбиркорларнинг вақти, харажатлари ва тонналаб қоғознинг тежалишига хизмат қилмоқда.


Юнусобод йўналишида ер ости метро қурилишининг иккинчи босқичи бошланди\n17:59 / 22.07.2019 11784\nТошкент метрополитенининг Юнусобод йўналишида ёпиқ усулда қурилаётган узунлиги қарийб 1,5 километрлик янги туннелнинг бурғилаш ишлари бошланди. Бу ҳақда «Ўзбекистон темир йўллари» хабар қилмоқда.\nҚайд этилишича, ушбу жараён Германиядан келтирилган замонавий HERRENKNECHT техникаси ёрдамида амалга ошириляпти. Мазкур ускуна бир кунда 12 метргача бўлган масофада ҳаракатлана олади. Эътиборлиси, янги техника нафақат бурғилаш ишларини бажаради, шунингдек, махсус ҳалқа (тюбинг)ларни ҳам ўрнатиш жараёнини параллель равишда олиб боради.\nТаъкидланишича, янги йўлнинг умумий узунлиги 2,93 километрни ташкил этиб, метронинг туннель қисмидаги қурилиш-монтаж ишлари очиқ ва ёпиқ усулда олиб борилмоқда. Бугунги кунда мазкур ер ости қурилишида 40 га яқин замонавий махсус техника ва механизмларда 180дан ортиқ малакали муҳандис ва мутахассислар кечаю-кундуз узлуксиз иш олиб боришмоқда.\nЛойиҳа 2019 йил охиригача тўла ниҳоясига етказилиши кўзда тутилган. Ушбу бунёдкорлик ишлари ниҳоясига етказилгач, Юнусобод метро йўналишига яна иккита бекат қўшилади. Булар «Юнусобод» ва «Туркистон» бекатлари бўлиб, ҳозирги кунда бекатлар оралиғида тоннелни қуриш ҳамда «Туркистон» бекатида қайта чиқиш (оборотний съезд) ва тупикларини қуриш бўйича очиқ усулда ишлар олиб борилмоқда.\n«Тошкент метрополитени Юнусобод йўналишининг иккинчи босқичи қурилиши» лойиҳасининг умумий қиймати – 124,8 млн. АҚШ долларини ташкил этади. Лойиҳа «Тошкент Метролойиҳа» МЧЖ мутахассислари томонидан ишлаб чиқилган.\nМаълумки, жорий йилнинг май ойида лойиҳанинг дастлабки босқичида бурғилаш ишлари якунланган эди. Умумий узунлиги 1,5 км бўлган ковлаш ишларида 938 комплект темир-бетон ҳалқалар мустаҳкамланиб, «Шаҳристон» бекати билан уланиш учун тайёрланган махсус қисмига етиб келган эди.\nТошкент метросининг «Космонавтлар» станциясидаги ҳолат бўйича расмий маълумот берилди


(43- сон, 2016 й. Қатра)\nЎлкамизга куз келди, дарахтлар олтинранг япроқларини тўка бошлади. Кўз илғамас кенг далаларда эса халқимизнинг ризқ-рўзи "оқ олтин" чаман бўлиб очилди. Бободеҳқоннинг эрта баҳордан бошлаган заҳматли меҳнатлари маҳсули бўлган оппоқ, момиқ пахталарни кўрган ҳар қандай кишининг дили яйрайди.\nМана шундай тароватли кунларда ҳар тонг маҳалланинг қиз-аёллари дала томон ошиқишади. Улар далаларда қийғос очилган пахталарни териб, хирмонга топширишади. Кун қорайгач эса юзларида табассум, мамнунлик билан уйларига қайтишади, меҳнатларидан роҳатланишади.\nТўртинчи синфда ўқиётган Ёдгорнинг онаси ҳам ана шу аёллар қаторида далага боради. Далага кетиш олдидан Ёдгорга мактабга боргунча нима ишлар қилиши кераклигини уқтиради. Лекин Ёдгор онасининг айтганларини ҳечам қилмайди, турли баҳоналарни айтади. Шундай бўлса-да, даладан яхши кайфият билан қайтган онаси уни асло койимайди. Шунда Ёдгор онам пахта тергани бориб, мазза қилиб дам олиб келса керак, деб ўйлайди.\n...Дам олиш кунида Ёдгор далага онаси билан боришга қарор қилди. Далада ҳамма пахта теримига шўнғиб кетди. Кун исий бошлагач, Ёдгор чанқади, онасига ёрдам бериб чарчади. У салқин шийпонга чиқиб кетди. У ерда пахта қуритаётган Холиқ ака билан суҳбатлашиб, ундан сўради:\n- Амаки, пахта териш осон эмас экану онам асло чарчаганини билдирмайди. Яхши кайфиятда уйга боради, яна уй ишларини қилишга ҳам улгиради?\nЁдгорнинг саволларига Холиқ ака жилмайиб жавоб берди: - Ҳалол меҳнатдан одам чарчамайди. Аксинча ҳалол меҳнатнинг меваси сенга роҳат багишлайди. Бунинг учун дангаса бўлмасдан меҳнат қилиш керак, деди.\nБу гаплардан Ёдгор ноқулай аҳволга тушди. Дангасалигидан уялиб, онасига кўмаклашиш учун дала томон йўл олди.\nАндижон санъат коллежи 3- босқич ўқувчиси.


«Қоракўл мактаби» билан ҳамкорликда Сирдарё – Қоракўл мактаб...\nБухоро вилоятидаги халқаро математика фанига ихтисослаштирилган «Қоракўл мактаби» билан ҳамкорликда Сирдарё – Қоракўл мактаб интернатига асос солинди.\nБугун мазкур таълим муассасасининг очилиш маросими бўлиб ўтди.\n2009 йилда фаолиятини бошлаган «Қоракўл мактаби»да таҳсил олаётган ёш иқтидорлар бугунги кунга қадар турли даражадаги халқаро олимпиадаларда олтин, кумуш ва бронза медалларини кўлга киритиб келмоқдалар. Ана шундай иқтидорлар тарбияланаётган мактабни Сирдарёда ҳам ташкил этиш мақсадида вилоят ҳокими Ғофуржон Мирзаев топшириғи билан бир қатор масъуллар 2019 йил Қоракўл мактабига ташриф буюриб, музокаралар олиб борган эди.\nВилоят ҳокимнинг ташаббуси мана бугун ўз самарасини берди. Сирдарё вилоятида дунё ёшлари билан беллаша оладиган яна бир илм маскани Сирдарё – Қоракўл мактаб-интернати фаолият бошлади.\nМактаб интернатида 3 йўналишда ўқувчиларга таълим берилади. Жорий йилда мактабга 500 нафар ўқувчи ҳужжат топширган бўлса, улардан энг салоҳиятли, энг билимли, энг муносиб 240 нафари ўқувчилар сафига қабул қилинган. Муассасада математика, физика, кимё, биология ва инглиз тили фанлари ўта чуқурлаштириб ўргатилади. Ўқув жараёни «Қоракўл мактаби» билан ҳамкорликда ишлаб чиқилган ўқув режалар ва дастурлар бўйича амалга оширилади. 12 нафар бухоролик мутахассислар ўқувчиларга дарс беради. Ҳар бир ўқувчининг ўзлаштириш кўрсаткичи мониторинг қилиниб, индивидуал ишланади.\nТаъкидлаш жоизки, мактаб интернетининг қурилиши учун маҳаллий бюджетдан 10 миллиард сўм маблағ ажратилди. Хусусан, замонавий лойиҳа асосида 240 ўринга мўлжалланган икки қаватли ўқув биноси, шунча ўринга мўлжалланган ётоқхона, барча қулайликларга эга спорт зали, ошхона, дарсхоналар ўқувчиларга хизмат қилади. Барча зарур жиҳозлар ўзимизда маҳаллий тадбиркорлар томонидан ишлаб чиқарилган.


Тошкентга қарийб 60та давлат дзюдочилари Гран-при мусобақасида қатнашиш учун ташриф буюради\n11:27 / 21.09.2015\nТошкентдаги “Ўзбекистон” спорт мажмуасида 1-3 октябрь кунлари Ўзбекистон тарихида учинчи марта дзюдо спорт тури бўйича Гран-при серияси мусобақаси бўлиб ўтади.\nГран-при серияси мусобақалари ҳар йили дунёнинг 10та давлатида ўтказилади. Тошкент бундай мусобақаларни ўтказиш ҳуқуқини 2016 йилгача 4 йиллик муддатга қўлга киритган.\nЎзбекистонда спортга ажратилаётган катта эътибор, ўзбек дзюдо мактабининг тан олиниши ва нуфузи, ўзбек дзюдочиларининг халқаро ареналардаги муваффақиятлари Ўзбекистон жаҳондаги энг йирик спорт мусобақаларидан бирини қабул қилишига таъсир кўрсатган омиллар бўлди.\nХалқаро дзюдо федерацияси вакилларининг эътироф этишича, Ўзбекистонда ўтказилган Гран-при сериясининг 1- ва 2-мусобақалари юқори савияда ўтказилди. Биринчи Гран-При мусобақасида 20дан ортиқ, 2-сида эса 42та давлат спортчилари иштирок этишди.\nБу йилги мусобақада эса деярли 60та давлат дзюдочилари иштирок этишларини тасдиқлашди. Бу бежизга эмас, чунки мусобақада қўлга киритилган очколар Рио-де-Жанейрода ўтказиладиган 2016 йилги Олимпиядага бориш ҳуқуқини қўлга киритиш учун рейтинг балларига қўшиб борилади.\nЎзбекистон дзюдо федерациясининг маълум қилишича, шу муносабат билан 30 сентябрда Тошкентдаги Wyndham (собиқ “Дедеман”) меҳмонхонасида матбуот-анжумани бўлиб ўтади.


БМТ Бош Ассамблеясида "Фаластин" ва Суриядаги Голан"ни қўллаб -қувватловчи 5-та резолюция қабул қилинди - Parstoday\nдекабр 03, 2020 13:34 Asia/Tashkent\n\_\_\_"Фаластин\_\_\_" ва Суриядаги Голан\_\_\_"ни қўллаб -қувватловчи 5-та резолюция қабул қилинди\nЭрон телерадиокмпаниясининг хабар қилишича, БМТ Бош Асссамблеяси чоршанба кунидаги йиғилишида 29 нобярь -Фаластин мазлум халқи билан ҳамжиҳатлик Халқаро куни муносабатида Фаластин ва Суриянинг Голан теппаликларни қўллаб-қувватлашга қаратилган 5 та резолцюясини тасдиқади.\nСуриянинг Голлан тепапликлари билан боғлиқ биринчи қарорда Голан теппаликлари 1967 йилдан бери сионистик режим томонидан ишғол этилгани таъкидланган.\nМазкур резолюцияда шунингдек сионистик режимни Суриянинг Голан теппаликларидан ҳар қандай аҳоли пункти ташкил этиш ва қурилиш ишларини тўхтатишга ва минтақани тарк этишга чақирилган.\nМазкур йиғилда чиқраилган бошқа қарор Фаластин халқиниг инкор этиб бўлмайдиган ҳуқуқини тиклаш қўмиатси эди.\nМазкур резолюцияда Фаластин масаласи ҳал этилмагунига қадар, БМТнинг доимий масъулияти таъкидланиб, фаластинликлар ҳуқуқларини ижро этиш қўмитасини ушбу ҳуқуқларини қайта тикланиши учун барча саъй- ҳаракатларини ишга солиши сўралган.\nУччинчи резолюция " БМТнинг котибиятидаги Фаластин ҳуқуқлари бўйича махсус бўлим" эди.\nФаластин масаласни тинч мақсадларда ҳал қилиш, БМТ Бош Ассамблеясида қабул қилинган бошқа резолюциялардан эди.\nБМТ Бош Ассамблеяси ушбу резолюциясида Исроил режимининг шаҳарчалар қуриши ва бу режимнинг ишғол этилган Қуддус ва Иордания дарёсининг ғарбий соҳили таркибини ўзгартиришга қаратилган барча ҳаракатларининг ноқонунийлигини таъкидлади.\nМазкур йиғилишда шунингек БМТнинг котибиятидаги умумий маълумотлар бўлинмаси ҳузурида Фаластин масаласи бўйича махсус разведта дасурларини яратиш тўғрисида қарор қабул қилинди.\nБМТ Бош котиби яна бир бор сионистик режимнинг шаҳарчалар қуришни давом эттираётганини танқид қилди


«Тутқунликда: Носоғлом муносабатларга қандай чек қўйиш мумкин» Ауд Далсегг ва Ингер Вессе • NeMolchi.uz\nBosh sahifa Kutubxona «Тутқунликда: Носоғлом муносабатларга қандай чек қўйиш мумкин» Ауд Далсегг ва Ингер Вессе\n«Тутқунликда: Носоғлом муносабатларга қандай чек қўйиш мумкин» Ауд Далсегг ва Ингер Вессе\n13.10.2020 Upset couple at home. Handsome man and beautiful young woman are having quarrel. Sitting on sofa together. Family problems.\n«Жонимни тикиб бўлса ҳам бирон иш қилсам онам барибир танқид қилишга баҳона топарди. Ҳаммаси бефойда. Балки онамнинг шу нарсага эҳтиёжи бордир».\n«Кетишга баҳонаси бўлиши учун жанжал бошларди».\n«У мени ҳеч қачон ўзи билан шаҳарга олиб бормасди, негаки мендан уяларди. Оғзидан куракда турмайдиган сўзлар чиқарди – “ж…б”, “қ….қ” ва ҳоказо”.\nАгар сиз яқинларингизда бундай ҳатти-ҳаракатларни кузатган бўлсангиз, катта эҳтимол билан у психопат. Уларда эса одамни ўзига бўйсундириш ва босим ўтказиш зарурати мавжуд. Улар сизнинг ҳаётингиз, ҳар бир қадамингизни бошқаришни орзу қиладилар.\nПсихопатларнинг қурбонларига эътибор етишмайди. Психопатлар атрофдагиларга шундай мулойим кўринадики, унинг қурбонига ҳеч ким ишонмайди.\nҚурбонларнинг айтишича, яқинлари қўллаб-қувватлаш ўрнига айбни ўзларига ағдарган:\n🔺 мен биронтангизнинг ёнингизни ололмайман, иккингизга муносабатим яхши\n🔺 ўз хатоларинга эътибор қарат\n🔺 нега пўписаларини жиддий қабул қиляпсан?\n🔺 эҳтимол, ҳаддан ташқари ўзингга олаётгандирсан?\n🔺 нега шунчаки уйдан кетмайсан?\nПсихопатлар ким ўзи? Нега улар ўзларини шундай тутади? Психопатлар кўпинча қайси усуллардан фойдаланадилар? Илмоққа тушиб қолмаслик ва психопатнинг қурбонига айланмаслик учун нима қилиш керак? Бу саволларга жавобларни муаллифлар Ауд Далсегг ва Ингер Вессенинг «Тутқунликда: носоғлом муносабатларга қандай чек қўйиш мумкин» китобида топасиз.\nКитобда нафақат психопатия феномени ҳақида сўз юритилади, балки ўзига хос тавсиялар ҳам келтирилган, уларга риоя этган ҳолда психопатдан қутулишингиз мумкин.\nМуаллифлар узоқ йиллар давомида оғриқли муносабатлар қурбонлари билан ишлаш доирасида олинган билимларини биз билан баҳам кўришади. Ауд Далсегг – оиладаги зўравонлик қурбонлари учун инқироз марказида ишлаган, психопатлар билан ишлаган ва тазъйиқ қурбонлари ҳақида ёзган журналист.\nИнгер Вессе – ижтимоий ҳуқуқлар соҳасидаги юрист. 1993 йилда оғир ҳаётий шароитга тушиб қолганларга кўмак марказини очади ва 1999 йилгача уни бошқарди. Ҳозирда консалтинг фаолияти билан шуғулланади. Вессе бундай муносабатларнинг қурбони бўлган ва кўплаб инсонларни ўз мисолида илҳомлантирган.


Тошкент -3,1 °C\n25 Дек 2018 9515\n№ 248 (28959) Юқори Чирчиқ туманидаги «Марказий» маҳалласи аҳлининг маиший хизмат уйидан фойдаланиш учун анча йўл босиб, Чирчиқ шаҳри ёки Янгибозорга тушишларига тўғри келади.\nҚишлоқда уч мингдан зиёд аҳоли истиқомат қилади ва уларнинг тенг ярмиси аёллардир. Айнан аёллар, қишлоқда, масалан, кимёвий тозалаш маскани ёки гўзаллик салонининг йўқлигидан қийналишади. Оналар гилам ва палосларни оддий усулда ювишади, қизлар эса келинлик либосини кийиши учун шаҳарга тушишларига тўғри келади.\nУнча катта бўлмаган сартарошхонада иккита аёл ишлайди. Улар аёлларга хизмат кўрсатишдан ташқари, эркаклар ва болаларнинг ҳам сочларини олишади. Шогирдлари ҳам ёнида ишлаётган каттагина гўзаллик салонини орзу қилишади, мизжолар ҳам жуда кўп келган бўларди. Қишлоқда кўйлак тикишга буюртмалар олиб турадиган икки тикувчи аёл ишлайдиган кичкина тикув цехи ҳам мавжуд. Аммо ателье пайдо бўлса-чи? Аёллар кийимлари ва либослар ишлаб чиқарилиши йўлга қўйилиши мумкин...\nБу ерда пойабзал таъмирлаш устахонаси ҳам ишлаган, аммо унинг ҳам ёпилиб кетганига анча бўлган. Ҳаммом йўқ, маиший электр техникаларини таъмирлайдиган устахона йўқ. Худди маиший хизмат кўрсатиш соҳаси қишлоқни четлаб ўтаётгандай. Бир бугина эмас, вилоятнинг кўплаб қишлоқ жойларида шундай вазият ҳукмрон.\nТўғри, истиснолар ҳам учрайди. 2016-2017 йилларда Вазирлар Маҳкамасининг 2016 йил 4 майдаги «Қишлоқ жойлардаги аҳолига сервис хизмати кўрсатишни яхшилашга доир қўшимча чора-тадбирлар тўғрисида»ги қарори ижросини таъминлаш учун ҳудудда 19 та аҳолига хизмат кўрсатиш нуқталари қурилган. Ҳукумат топшириғига биноан Давлат архитектура ва қурилиш қўмитасида гўзаллик салони, сартарошхона, ҳаммом, модалар ательеси, маиший электр техникаларни ва пойабзалларни таъмирлаш устахоналарини ўз ичига оладиган хизмат кўрсатиш мажмуаларининг намунавий лойиҳалари ишлаб чиқилган ва тасдиқланган.\nБу объектларни ким қурган, ишларни ким молиялаштирган? Қандай жиҳозланган? Улар қишлоқ аҳлини қизиқтирадими? Ана шу саволларга жавоб топиш учун вилоят ҳокимлигининг бир неча кабинетига кириб чиқдим. Умумий бўлимда Вазирлар Маҳкамаси қароридан келиб чиққан ҳолда вилоят ҳокими томонидан қабул қилинган қарорнинг нусхасини беришди ва ижрочиларга жўнатишди. Котибиятда қурилиш масаласида фақат турар-жой қурилишлари билан боғлиқ тезкор маълумотларни беришга тайёр эканликларини маълум қилишди. Аммо маиший соҳа объектлари ҳақида суҳбатлашишга тайёр эмасдилар. Маълумотларни қидириш, турли ташкилотларни безовта қилиш керак бўларкан.\nТурар-жой бинолари бўйича суҳбатлар ва ишлар ҳар куни амалга оширилмоқда, бу масала долзарб. Шундай бўлган тақдирда ҳам инфратузилмани унутмаслик керак. Ҳа, бугун янги массивлар барчанинг диққат марказида, аммо мавжудлари ҳам мос муносабатни талаб этади.\nБу ишда менга Тошкент вилояти Архитектура ва қурилиш бош бошқармаси ёрдам берди. Айнан, улар ёрдамида ўша объектларнинг қаерда қурилганини аниқлашга муваффақ бўлдим. Лойиҳани амалга ошириш учун туман ҳокимлари 3,21 гектардан ер майдони ажратишган экан. Улар қурилишига тадбиркорлар ўз шахсий маблағларини йўналтирган, банклардан кредитлар олишган. Шундай қилиб, Бўстонлиқ туманида учта, Бекобод, Зангиота, Паркент ва Ўртачирчиқ туманларида иккитадан ва бошқа туманларда биттадан ана шундай объектлар қад ростлабди.\nЎтаётган йилда вилоят ҳокими ташаббуси билан 8 март арафасида ҳудуднинг бир неча маҳалласида гўзаллик салонлари фойдаланишга топширилган. Бундан қишлоқ аёллари мамнун, албатта. Бу объектлар бугун жуда гавжум, айниқса, тўй-томоша кунлари.\nХўш, қишлоқда маиший хихмат кўрсатиш объектлари керакми? Дала ёки фермаларда меҳнат қилаётган, қишлоқ зиёлилари вакилалари, умуман, оддий уй бекаси ҳам: «Керак!», деб жавобни берган бўларди. Шундай экан, унда нега бундай мажмуалар ва гўзаллик салонлари фақат ҳукумат ёки вилоят раҳбарларининг ташаббуси билан қурилмоқда? Ахир, туман ҳокимлари, маҳалла фуқаролар йиғинлари раислари тадбиркорлар ўртасида тарғибот ишлари олиб бориши ва бунга банк муассасаларини жалб қилишлари ҳам мумкин эди-ку?! Бир сўз билан айтганда, қишлоқ аҳолисига маиший хизматлар кўрсатиш масаласида фаолроқ бўлиш талаб этилади.


Афғонистон махфий хизмати бошлиғи АҚШдаги касалхонага кўчирилди\nКобулда 6 декабр куни уюштирилган худкуш ҳужумида жароҳатланган Афғонистон Миллий хавфсизлик бошқармаси бошлиғи Асадуллоҳ Холид АҚШдаги касалхонага кўчирилди.\nАфғонистон президенти матбуот хизматига кўра, Бағром шаҳридаги америкаликлар касалхонасида муолажа олаётган Холид шанба куни АҚШга олиб келинган.\nХудкуш ҳужуми Асадуллоҳ Холид хавфсизлик идорасига қарашли мехмонхонада шахси очиқланмаётган одамни қабул қилаётган пайтда рўй берган эди.\nМазкур ҳужум масъулиятини Толибон ҳаракати ўз зиммасига олди.\nВилоят ҳокими ва вазир бўлиб ишлаган Асадуллоҳ Холид махфий хизмат бошлиғи лавозимига жорий йилнинг сентябр ойида тайинланган эди.


20.05.2022 10:41 0 1467\nЯнги узилган резаворлар танани саратон касаллигидан ҳимоя қиладиган ва яллиғланишни камайтирадиган моддаларга эга бўлади.\nБу ҳақда россиялик диетолог, тиббиёт фанлари доктори Михаил Гинзбург маълумот берган.\nМутахассиснинг фикрича, янги узилган қулупнай таркибидаги аскорбин кислотанинг юқори миқдори кверцетин билан биргаликда қон томирларининг ҳолатини барқарорлаштиради, қон микроциркуляциясини яхшилайди ва мия фаолиятига ижобий таъсир кўрсатади.\nМева, шунингдек, танадаги яллиғланиш жараёнларига фаол қаршилик кўрсатадиган ва ҳужайра мутацияси хавфини камайтирадиган флавоноидларга бой.\n«Қулупнай таркибида галик кислота бор, у онкологик касалликларга қарши таъсирга эга. Қулупнайни мунтазам истеъмол қилиш билан саратоннинг бирламчи олдини олиш содир бўлади ва бу турли хил онкологик касалликларга ҳам фойдали бўлади», деди Гинзбург.\nДиетолог қулупнайдан истеъмол қилгандан кейин тишларни ювишни маслаҳат берган. Чунки унинг таркибида эмални йўқ қиладиган ва кариес пайдо бўлишига ҳисса қўшадиган органик кислоталар мавжуд.


21 июль, 2020, 15:30\nТеглар:Остон Ўрунов | Спартак | РПЛ\nУ янги мавсумни ҳам Россияда ўтказади.\n“Уфа” клубида тўп сураётган ҳамюртимиз Остон Ўрунов тез орада Москванинг “Спартак” клуби билан шартнома имзолайди.\n"Чемпионат" нашри тарқатган хабарга кўра, клублар деярли келишувга эришиб бўлган. Ҳозирда москваликлар ўзбекистонлик футболчи билан шахсий шартнома борасида музокаралар ўтказмоқда.\nАйтиш керакки, 19 ёшли Ўруновнинг айни дамдаги трансфери 900 минг еврога баҳоланмоқда. У жорий мавсум “Уфа” сафида 10 та ўйинда майдонга тушди. Унинг бошқирдистонликлар билан амалдаги шартномаси 2024 йилга қадар имзоланган.\nБолага койил колиш керак! Шахсий амбициялари кучли, бу-яхши эмас, бирок интилиш хам кучли! Бу хислатига койил колмасликдан бошка илож йук. Ха, бошка илож йук, чунки болани уйинларида стабиллик йук. Гирт эгоист. Рус клублариги ундаги эгоизм дриблинг буп куринвотти. Аммо, болапакир учун самимий хурсандман, омадини берсин! Бир ниманидир исботламокчи булса, узига исботлавотти. Узбекистонда унга ухшаган болла жуда куп. Бирок, диенатни биринчи уринга куйишади, эркак-да! Болапакир эса, соккани арра килиб, олдинга юрвотти, вперёд, дерзай парень.\n"Спартак" Кокорин ва Ўруновни РПЛда рўйхатдан ўтказди


11:00 / 19.03.2020 579 pdf Ўқиш режими + -\nАллоҳнинг Китобларига иймон келтириш ҳам улкан ҳикматларга молик ишдир. Бу Аллоҳ таоло вақти-вақти билан бандаларига Ўз Китоблари, яъни кўрсатмалари тўпламини тушириб, уларни икки дунё саодатига эриштирадиган йўлга ҳидоят қилиб турганига иймон келтиришдир. Бу Аллоҳ ҳар замонни ўзига яраша китоб билан таъминлаб, аста-секин инсониятни тайёрлаб боргани ва вояга етказганига иймон келтиришдир. Бу инсоният ўз камолига етганида Аллоҳ унга баркамол Китобни – қиёматгача мўъжиза бўлиб қолувчи Қуръони Каримни нозил қилганига иймон келтиришдир. Бу инсоният бундан буён фақат Қуръонга амал қилгандагина мақсадига эришиши мумкинлигига иймон келтиришдир. Бу эса инсоннинг саодатли ҳаёт соҳиби бўлиши учун энг муҳим омиллардан биридир.\nАллоҳнинг Китобларига иймон келтирмайдиганлар эса ушбу эзгуликларнинг барчасига, инсоннинг асли бир эканига куфр келтирувчилардир. Улар Аллоҳ инсонни улуғлаб, унга Ўз таълимотларини берганига, бошқа махлуқотлардан устун эканини исбот қилганига куфр келтирувчилардир. Шунинг учун ҳам Аллоҳнинг Китобларига ёки уларнинг баъзисига иймон келтирмаганлардан фақат ёмонлик чиқади, холос.\n«Мукаммал саодат йўли» китобидан\nMadina 14:52 / 20.03.2020\nРаҳмат бу фойдали мақола учун\nСиз мени тирилтирдингиз, Аллоҳ сизни тирилтирсин\n08:00 / 19.03.2020 1089\n326 15:00 / 20.11.2020\nАбдуллоҳ розияллоҳу анҳудан ривоят қилинади . ..Расулуллоҳ соллаллоҳу алайҳи васаллам минбарга чиқсалар, биз у зот томон юзланар эдик,.Термизий ва Ибн давоми...\n733 10:30 / 18.10.2019\n447 08:00 / 12.07.2020\n1900 11:02 / 17.11.2019\n87 14:44 / 16 январь\n63874 11:56 / 10.10.2018


Бухоролик ёнғин ўчирувчилар – Ўзбекистон чемпиони - Халқ сўзи\n17:52 14 Август 2019 Жамият\nДастлаб “Ёшлар маркази”да чемпионатнинг қура ташлаш маросими бўлиб ўтди. Унга кўра, мусобақа иштирокчилари сифатида Қорақалпоғистон Республикаси, вилоятлар ва Тошкент шаҳри Ёнғин хавфсизлиги бошқармаларининг терма жамоалари аниқланди. Жамоалар ишғол қилиш нарвонида ўқув миноранинг 4-қаватига кўтарилиш, 4х100 метрли ёнғин ўчирувчилар эстафетаси, 100 метрга тўсиқлар оша югуриш ва ёнғин ўчириш автомобили орқали жанговор ёйилиш шартлари бўйича ўзаро куч синашишди.\nНКМК Ёнғин хавфсизлиги бошқармаси ҳудудида чемпионатнинг 1-тури – ишғол қилиш нарвонида ўқув миноранинг 4-қаватига кўтарилиш шарти ўтказилди. Ҳакамлар томонидан баҳоланиб, қизғин ва муросасиз давом этган беллашувда Қашқадарё терма жамоаси 1-ўрин, Навоий терма жамоаси 2-ўрин, Қорақалпоғистон Республикаси терма жамоаси 3-ўринни қўлга киритишди.\nБундан ташқари терма жамоалар ёнғин ўчириш автомобили орқали жанговор ёйилиш йўналишида ўзаро баҳслашдилар.\nҲакамлар хулосасига кўра, бу йўналишда Тошкент шаҳри терма жамоаси биринчи, Наманган терма жамоаси иккинчи ва НКМК Ёнғин хавфсизлиги бошқармаси терма жамоаси учинчи ўринни эгаллади.\nМамлакатимиз биринчилигининг учинчи куни яъни, 10 август куни иштирокчилар 100 метрга тўсиқлар оша югуриш шарти бўйича ўзаро белашдилар. Унга кўра, Андижон терма жамоаси 1-ўринга, Бухоро терма жамоаси 2-ўринга ва НКМК Ёнғин хавфсизлиги бошқармаси терма жамоаси 3-ўринга сазовор бўлишди.


Молия вазирлигида аҳоли учун арзон уй-жойларни қуриш бўйича хусусий қурилиш ташкилотлари билан учрашув бўлиб ўтди\nМолия вазирлигида аҳоли кенг қатламлари учун арзон уй-жойларни қуриш масалалари юзасидан хусусий қурилиш ташкилотлари билан учрашув бўлиб ўтди.\nВазирлик хабарига кўра, у уй-жой қурилиши соҳасида рақобатни янада ривожлантириш, шунингдек ипотека кредитлаш механизмларидан фойдаланиш амалиётини такомиллаштириш ва кенгайтириш мақсадида ташкил этилди.\nУчрашув иштирокчиларига уй-жой қурилиши соҳасида олиб борилаётган давлат сиёсатидаги ўзгаришлар, шу қаторда хусусий қурилиш компанияларини жалб қилиш ва барча иштирокчиларга тенг шароитлар яратиш орқали уй-жой қурилиши соҳасида рақобатни ривожлантиришга қаратилган тадбирлар юзасидан маълумот берилган.\nХабарда таъкидланишича, хусусий қурилиш компаниялари вакиллари уй-жойларни молиялаштириш тизими, нархларни белгилаш механизмлари, импорт қилинган ва маҳаллий қурилиш материалларидан фойдаланиш, хонадонлар сотилиши ҳолати тўғрисида маълумот бериб ўтишди.\nБундан ташқари, уй-жой қурилиши режалаштирилган ер участкалари инфратузилмаси, муҳандислик-коммуникация тармоқларига уланиш билан боғлиқ муаммолар кўтарилди.\nХусусий қурилиш компаниялари томонидан қурилаётган турар-жой комплекслари асосан ўрта ва юқори даромадли аҳолига йўналтирилганлиги таъкидлаб ўтилди. Учрашув чоғида хусусий қурилиш компаниялари томонидан аҳолининг кенг қатламлари, шу жумладан, уй-жойлар учун субсидиялар механизмлари доирасида, ижтимоий ҳимояга муҳтож қатламлар учун ҳам мавжудлиги масалалари муҳокама қилинди.\nШу билан бирга, йиғилишда бозор тамойиллари асосида аҳолининг барча тоифалари учун ипотека кредитлари олиш имкониятини ошириш бўйича қўшимча чоралар кўриш зарурлиги таъкидланди.


“5600 сўмлик ғавғо” ва йўқолиб қолган истеъмол саватчаси\n30 ноябр 2021, Тошкент вақти: 23:00\nПрезидент Администрацияси ҳузуридаги Иқтисодий тадқиқотлар ва ислоҳотлар маркази директори Обид Ҳакимов 5 ноябрь куни Тошкентда махсус матбуот анжумани ўтказиб, маҳаллий матбуотга берган видеоинтервьюсида нега "2020 йилда Ўзбекистонда кунига 5,600 сўм ишлаб топган одам камбағал эмас”, деганини изоҳлашга уринди.\nДавлат мулозими анжуманда “глобал камбағаллик ўлчовлари ва миллий камбағаллик ўлчовлари” ҳақида гапирди.\nТаҳлилчилар президент иқтисодчисининг баёноти муносабати билан Ўзбекистонда ҳануз "истеъмол саватчаси"меъёри жорий этилмаганига эътибор қаратишмоқда.\nҚарийб уч йил аввал президент Мирзиёев “аҳолининг муносиб ҳаёт даражаси учун зарур бўлган” даромадларни аниқлаш учун “истеъмол саватчаси” тушунчасини қонунчиликда мустаҳкамлаш зарурлиги ҳақида гапирганди.\nИқтисодий тадқиқотлар ва ислоҳотлар маркази директори Обид Ҳакимов 5 ноябр куни Ахборот ва оммавий коммуникациялар агентлигида (АОКА) ўтказилган матбуот анжуманида ўзининг икки кун олдинги "2020 йилда Ўзбекистонда кунига 5,600 сўм ишлаб топган одам камбағал эмас”, деган баёнотини изоҳлар экан, камбағалликнинг ўлчовлари ҳақида гапирди.\nКамбағалликнинг икки тури?\nОбид Ҳакимовнинг айтишича, “глобал камбағаллик ўлчовлари ва миллий камбағаллик ўлчовлари (бор). Глобал камбағаллик ўлчовларини ўз мандатига кўра, Жаҳон Банки белгилайди. Жаҳон Банки паст ўрта даромадли мамлакатлар даромади ўсишидан келиб чиққан ҳолда, глобал камбағаллик чегарасини 3,2 АҚШ доллари миқдорида белгилаган. Агар мамлакат юқори ўрта даромадли мамлакатлар қаторига кирадиган бўлса, у мамлакат камбағаллик чегарасини 5,5 АҚШ доллари миқдорида белгилаган”.\nПрезидент маъмурияти мулозими Жаҳон банки белгилаган 3,2 АҚШ долларини қандай қилиб 5600 сўмга ўгирганини мана бундай изоҳлади:\n“3,2 доллар қандай қилиб 5600 сўмга ўтказилди, деган гапга келадиган бўлсак, ўша ерда тўлов қобилияти паритети бўйича деб аниқ қилиб айтдик. Тўлов қобилияти паритети бўйича 3,2 доллар қийматдаги маҳсулотлар, масалан АҚШда бу қийматга нима маҳсулотлар ола оласиз, шу пулнинг қанча кучи бор? Шу маҳсулотларни Ўзбекистонда қанчага олса бўлади? Мана шу паритет коэффициенти бўйича ҳисобланади. У номинал бўйича ҳисобланмайди”.\nОбид Ҳакимов ўз фикрига аргумент сифатида Америкада бир дона нон 2 доллар туришини, Ўзбекистонда эса, бир дона нон 20 цент туришини айтади.\nНонуштага битта нон, тушликка битта нон, кечкига - йўқ\nЎзбекистонлик иқтисодчи, “Савдо бирлашмаси маркази” МЧЖ бош директори Кушодбек Усмонов Озодлик билан суҳбатда Обид Ҳакимовнинг 5 ноябрь куни айтганларининг баъзи нуқталарини шарҳлади.\nКунига 5600 сўмгина топаман. Оддий нон бозорда еки нонвойда 2500 сўм, 2 та нон олдим, қолган 600 сўмга ҳеч нима бермайди! 600 сўм Сизга совға!\nМустақил иқтисодчи давлат мулозимининг Ўзбекистондаги нархларни АҚШдаги нархларга қиёслаганига эътибор қаратар экан, нега у айни пайтда Америкадаги ўртача иш ҳақини Ўзбекистондаги иш ҳақига қиёсламайди, дейди.\nУсмонов мулозим тилга олган нон масаласида давлат расмийси билан ғойибона баҳсга киришиб, бундай деди:\n“Ҳурматли директор Обид Ҳакимов! Тассавур этамиз: кунига 5600 сўмгина топаман. Оддий нон бозорда ёки новвойда 2500 сўм, 2 та нон олдим, қолган 600 сўмга ҳеч нима бермайди! 600 сўм Сизга совға! Мен кунига 3 та нон ейман! Бир маҳалимга нон йўқ-ку?! Фикрингизча, мен камбағал эмасман. Кечки овқатга бошқа егулик у ёқда турсин, ноним ҳам йўқ-ку?! Хотиним, болаларим-чи? Улар очдан ўлиб кетаверсинми?!”\nТухумнинг шакли Швецияда ҳам, Ўзбекистонда ҳам бир хил. Нархи ҳам\nОбид Ҳакимовнинг баёнотларини чет элда яшаётган ўзбекистонликлар ҳам ижтимоий тармоқларда кенг муҳокама қилмоқда. Улар ўзлари яшаб турган мамлакатдаги нархларни Ўзбекистондаги нархларга қиёслашни таклиф қилишади.\nШвецияда 1 кг гўшт 50 крон, яьни 5 евро; нон 0.80 евроцент; тухум 10 донаси 1 евро.\nБир неча йилдан бери оиласи билан Швецияда яшаётган бухоролик 42 яшар Ш.Р. 5 ноябрда Озодлик билан мана бу маълумотни ўртоқлашди:\n“Швецияда 1 кг гўшт 50 крон, яьни 5 евро; нон 0.80 евроцент; тухум 10 донаси 1 евро; бир ойда 2600 евро ойлик оламан 100 еврони озиқ- овқату интернетимга ишлатаман. Ўзбекистонга, ота-онамга ҳар ой 1000 доллар жўнатаман.\nБу маълумотларни Ўзбекистон Давлат cтатистикаси қўмитасининг 3 ноябрь куни қайд этган нархларга қиёслашингиз мумкин:\nсуякли мол гўшти 45 000 сўмдан 60 000 сўмгача (кг);\nқўй гўшти 48 000 сўмдан 75 000 сўмгача (кг);\nтухум 7 000 сўмдан 15 000 сўмгача (10 дона).\nМарказий банк 27 октябрда 1 АҚШ долларини 10 минг 366 сўм 86 тийин қилиб белгилаган.\nКамбағаллик чегараси изланмоқда ёки "йўқолиб қолган" саватча\nОбид Ҳакимовнинг 5 ноябрдаги матбуот анжуманида айтишича, Президент Администрацияси ҳузуридаги у бошқараётган Иқтисодий тадқиқотлар ва ислоҳотлар марказининг“ асосий мақсади – Ўзбекистондаги миллий камбағаллик чегарасини ишлаб чиқиш”дир. Обидовга кўра, бу чегарани ишлаб чиқиш учун ҳозир тадқиқотлар олиб борилмоқда.\nВаҳоланки, мамлакат президенти “камбағаллик чегарасини ишлаб чиқиш”нинг бошқа механизми – “истеъмол саватчаси” тушунчасини киритишни таклиф қилган эди. Ўзбекистон Республикаси Президенти Шавкат Мирзиёев 2017 йилнинг декабрида Олий Мажлисга йўллаган мурожаатномасида бундай деган:\nШундан сўнг Ўзбекистонда «истеъмол саватчаси» ва «яшаш минимуми» тушунчаси жорий этиладиган, шунингдек, уларни ҳисоблаш мезонлари аниқлаштириладиган бўлган, бу чоралар 2018 йилги Давлат дастурида назарда тутилиб, бу ташаббусни 1 июлга қадар амалга ошириш режалаштирилган эди.\nИқтисодиёт вазирлиги томонидан Ўзбекистонда истеъмол саватчасининг минимал миқдори ва яшаш минимумини ҳисоблаш тартиби тўғрисидаги лойиҳа қилинган. Бироқ 5 ноябрь ҳолатига Меъёрий-ҳуқуқий ҳужжатлар муҳокамаси порталининг ўша лойиҳа эълон қилинган саҳифасида ҳеч нарса йўқ.\nИстеъмол саватчаси масаласи орадан қарийб 3 йил ўтиб, жорий йилнинг 3 июнида президент Мирзиёев раислигида камбағалликни қисқартириш масалаларига бағишланган видеоселектор йиғилишида яна кўтарилди. Йиғилишда Иқтисодий тараққиёт ва камбағалликни қисқартириш вазирлигига жорий йил 1 октябргача тирикчилик учун зарур энг кам миқдор ва минимал истеъмол саватчасининг ҳуқуқий асосларини ишлаб чиқиш вазифаси қўйилди. Натижа нима бўлгани Озодликка маълум эмас.\nИстеъмол саватчаси ҳақида қонун қабул қилса, давлат аҳолининг ижтимоий ҳимояси учун катта маблағ ажратишига тўғри келади.\nНима учун истеъмол саватчаси масаласи бу қадар чўзилмоқда?\n“Савдо бирлашмаси маркази” МЧЖ бош директори Кушодбек Усмоновнинг бу борада ўз фикри бор.\n“Истеъмол саватчаси ҳақида қонун қабул қилса, давлат аҳолининг ижтимоий ҳимояси учун катта маблағ ажратишига тўғри келади. Пандемия даврида аҳолига пул ажратмаган давлат, бундай катта маблағни ажратадими?...”\nКушодбек Усмоновнинг фикрича, камбағаллик ва унга қарши кураш ҳақидаги гаплар шунчаки, "популистик баёнотлар".\n"Обид Ҳакимовнинг айтганлари ҳам ўша баёнотлар қаторидаги гап – иссиғи ҳам, совуғи ҳам йўқ", - дейди мустақил иқтисодчи ва тадбиркор.


Ислом террорни қоралайди | FargonaZiyo.uz\nАсосий/Мақолалар/Ислом террорни қоралайди\n“Террор” атамаси юнонча “terror” сўзидан олинган бўлиб, даҳшат, қўрқув деган маъноларини англатади. Ушбу атамани илк бор Аристотель қўллаган. Терроризм деганда, ўзининг муайян мақсадларига эришишда ҳеч бир нарсадан тап тортмай зўравонлик билан ҳукмронликни кўзловчи сиёсий кураш усули тушунилади. Террористларнинг қуроли усуллар ва фитнадан кенг фойдаланиши эса терроризмнинг экстремистик ҳолатини яққол намоён этади. Турли этник ва диний зиддиятлар, қашшоқлик ва мамлакатда юзага келадиган мафкуравий бўшлиқ каби омиллар террорчиликни келтириб чиқариш мумкин.Дин ниқобидаги терроризмҳозирги замон терроризмининг кенг тарқалган кўринишларидан бири бўлиб, у ёки бу диний ақийдалардан фойдаланган холда муайян сиёсий мақсадларни кўзлайди. Одамлар онгига таъсир этишни диний ақийда ва қадриятлар негизида амалга оширишни истовчи диний-террористик гуруҳлар ҳокимият учун курашиш, миллатлараро жанжаллар ва ҳар хил сиёсий можароларни келтириб чиқаришда диндан сиёсий қурол сифатида фойдаланишга ҳаракат қиладилар.\nМаълумки, милоднинг VII асрида ислом дини доирасида юзага келган биринчи диний-сиёсий экстремистик ҳаракат ҳисобланадиган хорижийлар “Хулафои рошидийн”лардан Ҳазрати Умар ва Ҳазрати Усмонга нисбатан суиқасд уюштирдилар. Улар умавийлар ҳукмронлиги даврида катта сиёсий кучга айланиб, мамлакатда доимий фитна ва беқарорлик уруғини сочганлар. VIII асрнинг иккинчи ярмида Ироқ, Баҳрайн, Яман, Сурия, Миср ва Хуросон ҳудудида террорчилик ҳаракатлари содир этган қарматийлар ҳам диний-сиёсий экстремистик оқим саналган. Қарматийлар шиа мазҳабидаги исмоилийларнинг асосий шахобчаларидан бири бўлиб, VIII аср ўрталарида Ироқда вужудга келган. Улар ислом қонун-қоидаларига итоат этмаганлар, ҳатто Каъбани зиёрат қилишни бидъат деб ҳисоблаганлар. 899 йили Баҳрайнни босиб олиб, Шарқий Арабистонда ўз давлатларини тузганлар. 930 йили ҳаж вақтида Маккага бостириб кириб, шаҳарни талон-тарож қилишган, бир неча минг ҳожиларни ва Макка аҳолисини қатл этиб, кўпчилик мусулмонларни асрга олганлар.\nКишиларнинг осойишталиги ва хавфсизлигига рахна соладиган террорнинг барча кўринишлари бузғунчи-фасод ишлардан саналади. Қуръони каримнинг “Бақара” сураси 205-оятидаги “Аллоҳ эса бузғунчилик-фасодни севмайди” деган оят тушунчаси исломнинг террорга бўлган ўта салбий муносабатини белгилайди. Мутаассиблик, экстремизм ва террорчилик одатда бегуноҳ одамларнинг қонини тўкилишига олиб келади. Қуръони каримда эса бундай бундай ҳолатлар “Бирор жонни ўлдирган ёки ерда (бузғунчилик ва қароқчилик каби) фасод ишларни қилмаган инсонни ўлдирган одам худди ҳамма одамларни ўлдирган кабидир” (Моида, 32) дея қатъий қораланган.\nИмом Бухорий ривоят қилишларича, Пайғамбаримиз “Мусулмон киши шуки, унинг тилидан ва қўлидан мусулмонлар озор чекмайдилар”, – дея марҳамат қилганлар. Бу ҳадисда тилдан етадиган озор қўлдан етадиган озордан аввал зикр қилинмоқда. Чунки қўл билан бошқаларнинг фақат бу дунёси-саломатлиги, оиласи, мулкига зарар етказилса, тил билан инсонларни турли бузғунчи ғояларга тарғиб қилиш орқали тўғри йўлдан оздириб, икки дунёсини барбод этиш мумкин. Бундан англашиладики, Пайғамбаримиз кишиларга қандай шаклда бўлмасин, озор етказиш катта гуноҳ эканлигини таъкидлаганлар. Тарихий манбаларда ислом байроғи остида қароқчилик қилган гуруҳлар ҳақида кўплаб маълумотлар келтирилган. Бундай гуруҳлар, уларнинг раҳбарлари ва намояндалари ўз даврининг уламоларининг асарларида лаънатлаб тилга олинган. Хусусан, ХI –ХII асрларда яшаб ижод этган йирик мусулмон мутафаккири Муҳаммад ал-Ғаззолий экстремистларни “диндан фойдаланган ҳолда кишиларга ҳужум қиладиган катта йўлдаги қароқчилар” деб айтган эди. Ҳозирги вақтда диний экстремизм ҳамда ҳалқаро терроризм жамият барқарорлиги, хавфсизлигига асосий таҳдид ва бош омил сифатида ўзини намоён қилаётгани ҳам мазкур тамойилнинг жамият ҳаётидаги ўрни ва аҳамиятини кўрсатади.\nБугунги кунга келиб, ислом ниқоби остидаги экстремизм ва у билан боғлиқ бўлган ҳалқаро терроризм дунёнинг кўплаб мамлакатларига алоҳида таҳдид солмоқда. ХХI-асрнинг дастлабки йиллари инсоният учун ижтимоий- иқтисодий, илм-фанда эришилган муваффақиятлар даври бўлиши билан бирга башарият ҳаёти, хавфсизлигига турли кўриниш ва мазмундаги таҳдидларнинг кучайиб бориши билан тарихга кирмоқда. Терроризм муайян гуруҳ манфаатлари йўлида зўравонлик (суиқасд, портлатиш, гаровга олиш, беқарорлик келтириб чиқариш, аҳолининг кенг қатламларида ваҳима, қўрқув уйғотиш ва ҳ.к.) ишлатишни англатади. Террорчилик ҳар доим диний ва инсоний меъёрлар, умуминсоний қадриятлар ва ахлоқий фазилатларга қарши ишлатадиган энг оғир ва вахшиёна жиноятдир. Терроризм дин ва милллат, элат ва чегара танламайди. Энг ваҳший маданиятсиз ва инсоний хислатларини йўқотган ашаддий жиноятчилар бу қабиҳ ишга қўл урадилар. Бегуноҳ инсонларнинг ўлдирилишига ислом мутлақоқарши эканини билишниниг ўзи бу илоҳий диннинг террорга қанчалар қарши эканини очиқ ойдин кўрсатиб беради. Мусулмон дунёсидаги дастлабки террорчи гуруҳ сифатида “Хорижийлар”ни эътироф этиш мумкин.\n657 йили халифа Али ибн Абу Толибга бўйсунишдан бош тортиб ажралиб чиққан ушбу гуруҳ “катта гуноҳ” (кабира)қилганлар иймондан чиқади ва уларга қарши уруш (жиҳод) олиб бориш керак деб эълон қилган. Хорижийлар ўзларига эргашмаган мусулмонларни “иймонсиз” ва “кофир”га чиқариб, “Ислом софлигини” сақлаш шиори остида кўплаб бегуноҳ болалар, аёллар ва қарияларнинг умрига зомин бўлган. Исломда ҳар бир жон жуда ҳам юқори баҳоланади. Шу боис бир беайб инсонни ўлдирган одам бутун бошли инсониятни ўлдиргандек жиноят қилган ҳисобланади. Чунки, жонлар кўп бўлгани билан ҳаёт кечириш ҳаққи битта. Ҳар бир жон ҳаёт кечириш ҳаққига эга. Ана шу жонлардан биттасини ўлдирган одам ҳамма жонларнинг ҳаёт кечириш ҳаққига тажовуз этган бўлади. Аксинча, битта жоннинг ҳаётини сақлаб қолиш эса, ҳамма жонларнинг ҳаёт кечириш ҳаққини сақлаб қолган билан тенг. Абдуллоҳ розияллоҳу анҳудан ривоят қилинади. Набий соллаллоҳу алайҳи васаллам:“Ким бир аҳдлашган жонни ўлдирса жаннатнинг ҳидини ҳам ҳидлай олмайди. Албатта унинг ҳиди қирқ йиллик масофадан келиб турур”, дедилар. Ушбу ҳадисда ғайридин бўлса ҳам, инсоннинг жони исломда қанчалик қадр-қийматга эга экани кўриниб турибди. Ислом дини зўравонлик ва босим ўтказишнинг ҳар қандай шаклларини тақиқлайди. Кишилар ва халқлар ўртасидаги эзгулик, бағрикенглик ва тинчликни тарғиб этади. Аллоҳ таоло юртимизни доимо Ўз хифзу ҳимоясида асраб, тинчлик ва хотиржамликни барқарор қилсин.\nМашинани ичида ўтириб намоз ўқиса бўладими?


Қашқадарёда туғилган эгизакларга Президент оила аъзоларининг исми қўйилди - EFFECT.UZ\nҚашқадарё вилояти Яккабоғ тумани “Ғозлиқ” маҳалласи “Қўтонтепа” қишлоғида истиқомат қилувчи Муслимбек Хазратов ва Навбаҳор Душаева оиласида 3 нафар эгизак қизалоқлар дунёга келди. Бу ҳақда “Nasafnews” хабар бермоқда.\nМаълум бўлишича, эгизаклар 31 август куни Тошкент шаҳридаги Перинатал марказда туғилган. Энг қизиғи уларга, уларга Ўзбекистон президенти Шавкат Мирзиёевнинг оила аъзолари – рафиқаси Зироатхон, қизлари Шаҳнозахон ва Саидахоннинг исми қўйилган.\nМуслимбек Хазратовнинг оиласи исм қўйиш борасида президентга хат ёзиб, улардан розилик ҳам олган.\nЭслатиб ўтамиз, аввалроқ Наманган вилояти Норин туманида уч қизалоқ дунёга келган эди.\nTeglar:Qashqadaryo, Ўзбекистон, Яккабоғ


«Обод қишлоқ» дастури кўплаб ҳудудларнинг янгича қиёфа касб этишига хизмат қилаётгани сир эмас. Аммо айрим жойлардаги мутасаддиларнинг бефарқлиги, халқ дарди қолиб, ўз ташвишига ўралашиб қолгани боис, дастур ижросида баъзи сусткашликлар ҳам кўзга ташланмоқда.\nЖумладан, 2018-2019 йилларда Қорақалпоғистон Республикасининг Тахиатош туманидаги Найманкўл, Кенегес, Сарайкўл овул фуқаролар йиғинларида қурилиш ва ободонлаштириш ишлари олиб борилди. Овулининг обод ҳудудга айланишидан хабар топган аҳоли бундан қувонди. Аммо уларнинг бу севинчи узоққа чўзилмади.\n«Тадбиркорга кредит берилмади, ишлар эса чала қолди»\nТаъкидлаш керакки, ушбу ҳудудларда бир неча йиллардан буён бунёдкорлик ишлари амалга оширилмагани оқибатида маҳаллий аҳолининг турмуш тарзида кўплаб муаммолар йиғилиб қолганди. Жумладан, овуллардаги маъмурий бинолар эскириб, боғча ва мактаблар таъмирталаб ҳолга келиб қолган. Ёшлар учун спорт майдончалари, маиший хизмат кўрсатиш шохобчаларини ташкил этишга эътибор қаратилмаган.\nЯна бир жиҳат: айрим фуқароларнинг ўзбошимчалик билан турли иморатларни қуриб олгани ҳам ҳудуд юзидаги доғ эди. Ички йўлларнинг аҳволи ҳақида-ку, айтмаса ҳам бўлади.\n— 2018 йилда Кенегес, 2019 йилда эса Муқумий овулларида «Обод қишлоқ» дастури асосида кенг кўламли ишлар олиб борилди, — дейди Кенегес овул фуқаролар йиғини раиси Фарҳод Дошанов. — Бунинг натижасида овулимиздаги талай муаммолар — газ, сув, электр таъминоти бутунлай яхшиланди. Кўчаларга шағал тўшалди. Маҳалла идораси қайта таъмирланиб, замонавий кўринишга эга бўлди. Аҳоли томорқа ерларидан унумли фойдаланиши учун ариқ ва зовурлар қайта қазилиб, оқова сув келиши таъминланди.\nШу билан бирга, дастур доирасида баъзи чала қолиб кетган ишлар ҳам йўқ эмас. Масалан, йиғин раисининг айтишича, овулда дастур бўйича болалар боғчаси, марказий кўча бўйида замонавий савдо дўкони қурилишига тадбиркорлар жалб қилинган. Ишбилармонлар қайта таъмирлаш ва қурилиш ишларини зўр иштиёқ билан бошладию, бироқ кўп ўтмай, ишлар тўхтаб қолди. Бунга сабаб — банклар кредит беришни пайсалга солишган.\nОрадан шунча вақт ўтганига қарамай, чала қолган ишларда бирон ўзгариш бўлмаган. Бугунги кунда ушбу ҳудуд аҳолиси учун болалар боғчаси жуда зарур. Овулдаги коллекторга кўприк бунёд этилиб, икки ёндан пиёдалар йўлакчаси қурилиши керак. Афсуски, бу ишларга умуман қўл урилмаган. Шунингдек, режага киритилган бўлса-да, кўчаларга тунги чироқлар ўрнатилмаган, 400 метрга яқин йўл таъмирсиз қолиб кетган.\nМаданият масканида пилла боқилмоқда\nХудди шундай манзарани Муқумий овулида ҳам кўриш мумкин. Дастур асосида 2018 йилда ҳудудда 250 ўринли янги мактаб қурилди. Лекин бу бунёдкорлик ишлари ҳам қўл учида бажарилган. Негаки, бугун янги мактабда 450 нафарга яқин ўқувчи таҳсил олади. Таълим даргоҳини қуришда нафақат ўқувчилар миқдори ўрганилмаган, балки мактаб учун зарур бўлган спорт зали, кутубхона ҳам ҳисобга олинмаган.\nҲудудни ўрганиш чоғида олд томондан обод кўринса-да, ён-атрофида ташландиқ жойлар кўп бўлган бино эътиборимизни тортди.\n— Аввал бу ер «клуб» бўлган, — дейди шу ерда яшовчи Муратбой Қурбонбаев. — Унинг ички жиҳозлари талон-торож қилиниб, ўзи қаровсиз аҳволга келиб қолган. Ҳозирги кунда эски «клуб»да пилла қурти боқилмоқда. Ушбу бино қайта таъмирланиб, маҳалламиз болалари учун тўгараклар ташкил қилинса, кутубхонага айлантирилса, яхши бўлар эди. Атрофидаги бўш ётган ерлар эса обод қилиниб, боғ-роғ қилинса, спорт ва болалар майдончалари, пиёдалар йўлакчалари қурилса, аҳоли дам оладиган ажойиб маскан пайдо бўлар эди.\nДастур ижроси режалигича қолиб кетди\n2019 йилда Сарайкўл овул фуқаролар йиғинидаги Шеге жап овулида ҳам «Обод қишлоқ» дастури асосида қатор ишлар амалга оширилиб. кўплаб муаммолар бартараф этилди. Бироқ...\n— Дастурга киритилган бўлса-да, 1,2 километрлик пиёдалар йўлакчаси, 500 метр оралиқдаги асфальт йўл, 1 километрга яқин масофага электр симларини изоляциялаш ишлари бажарилмади, — дейди Сарайкўл овул фуқаролар йиғини раиси Назарбай Мамедов. — Режа бўйича ҳаммом, сартарошхона қурилиши керак эди, лекин улар ҳам режалигича қолиб кетди. Негадир аҳоли учун жуда зарур бўлган боғча, болалар майдончаси, газонли спорт майдонлари дастур режасига киритилмаган.\nСаволлар кўп, жўяли жавоб бера оладиган масъуллар йўқ\nҲудудни кўздан кечирар экансиз, бу ерда дастур ижроси номигагина бажарилганига гувоҳ бўласиз. Кишини ташвишга соладиган жиҳати шундаки, туман ҳокимлиги тақдим этган маълумотларда «Обод қишлоқ» дастури ижроси доирасида ҳудуддаги барча муаммолар ечимини топган!\nБизни ва аҳолини қийнаётган саволларга жавоб олиш мақсадида Тахиатош тумани ҳокимлиги бош мутахассиси Фарҳод Бекжанов билан телефон орқали боғландик. Аммо саволларимизга жўяли жавоб олиш имкони бўлмади.\n— Кенегес овули ҳудудида дўкон қуриш учун тадбиркорлик фаолияти билан шуғулланиш истагини билдирган фуқароларга ер майдонлари ажратиб берилган, — дейди Ф.Бекжанов. — Боғча қуришни зиммасига олган тадбиркоримиз эса реконструкция ишларини бошладию, маблағ муаммоси сабаб ишлар тўхтаб қолди.\nБош мутахассис «Обод қишлоқ» дастурига киритилган ҳудудлардаги қурилиш ишларининг нега чала қолиб кетгани ҳақидаги сўровимизга умуман жавоб бера олмади. Хўш, қурилишни бошлаб, ишини охирига етказа олмаган тадбиркорга ким мададкор бўлиши керак эди? Туман мутасаддилари қайси асосга кўра, дастур ижроси тўла бажарилган деб ҳисоблайди? Бундай кўзбўямачилик билан кимни алдаяпмиз? Хуллас, саволларнинг адоғи кўринмайди, уларга жўяли жавоб бера оладиган масъуллар эса йўқ!\nДастурлар инсонлар оғирини енгил қилиш, уларга қулай шарт-шароит яратиб бериш мақсадида ишлаб чиқилади. Шу боис ҳар бир ҳудуднинг имконияти ва шарт-шароитидан келиб чиқиб, муҳими, аҳолининг эҳтиёжини ўрганиш талаб этилади. Аммо Тахиатош туманига сафаримиз чоғида бундай жиҳатларга эътибор қаратилмаганига гувоҳ бўлдик. Тўғри, газ, сув, электр таъминоти каби долзарб муаммолар ечимини топмоқда. Агар маиший хизмат кўрсатиш шохобчалари, кутубхона, спорт майдонлари каби ижтимоий аҳамиятга эга масканлар қурилишига ҳам эътибор қаратилса, юқорида номлари қайд этилган овуллар чин маънода обод ҳудудга айланган бўларди. Туман ҳокимлиги ушбу масалани атрофлича ўрганиб чиқади, деган умиддамиз. Биз эса бу мавзуга яна қайтамиз.


Cана : 10-03-2018 / Маслаҳат, Саломатлик / кўрилди: 288\nТурп намсевар ўсимликдир. Намлик етишмаса илдизмеваси яхши ўсмайди. Илдизмеваси йирик, турпнинг ўзи 200 граммдан 4-5 килограммга-ча етади. Таркибида ўртача 1,92% оқсил, 1,58% қанд, 1,55% бириктирувчи модда, витамин С ва бошқалар бор.\nТурп – инсон саломатлигини мустаҳкамлашда тенги йўқ сабзавот ҳисобланади. Чунки унинг илдизмеваси минерал моддаларга бой, ўртача 13% қуруқ моддалар, 2% оқсил, 8,4% углеводлар, С, В1, В2, витаминлари, органик кислоталар, эфир мойи ва глюкозидлардан иборат бўлиб модда алмашинуви ва овқат ҳазмини яхшилайди.\nБошқа сабзавотларда мавжуд бўлмаган ўзига хос таъмига қараб, истеъмол қилинади. Турп таркибида углеводлар, ферментлар ва витаминлар ҳам мавжуд. Илдизмевасида 90% гача сув, шунингдек, қанд, бириктирувчи модда, унинг фитонцид ва бактерицид хусусиятларини белгиловчи олтингугуртли моддалар, кислоталар, натрий тузи, калий, калъций, магний, фосфор, темир, аминокислоталар ва бошқа фойдали элементлар бор.\nТурп ўзининг таркибига кўра қиш фаслида, баҳор бошланишида, халқимиз "илик узилди” деб атайдиган кунларда, организмда етишмаётган витаминлар ва минерал тузлар ўрнини тўлдиришда жуда фойдалидир. У микробларга қарши курашувчан кучли хусусиятларга ҳам эга.\nРедиска енг, шамолламайсиз!


Дунёнинг 130 мамлакати «рақамли солиқ» лойиҳасини қўллаб-қувватлади - ИҲТТ\nNUR-SULTAN. Kazinform - Дунё бўйлаб 130 мамлакат ва ҳудудлар рақамли корпорациялар фаолиятига катта солиқлар соладиган ва халқаро компанияларнинг солиқ тўлашдан бўйин товлашини камайтирадиган ислоҳотга қўшилишга келишиб олдилар. Бу ҳақда Иқтисодий ҳамкорлик ва тараққиёт ташкилоти вакиллари маълум қилди, деб хабар беради Kazinform Euronewsга асосланиб.\nNUR-SULTAN. Kazinform – Қозоғистонликлар «E-Salyq-Azamat» мобил иловасида чет элга чиқиш тақиқланган-тақиқланмаганлигини текшира олади, деб хабар беради Kazinform.\nҚозоғистонда солиқ ҳисоботлари 98% электрон шаклда тақдим этилмоқда\nNUR-SULTAN. Kazinform – Рақамлаштириш чоралари коррупцияни камайтиришга ижобий таъсир кўрсатмоқда. Бу ҳақда ҚР Молия вазирлиги Давлат даромадлари қўмитаси раҳбари Марат Султанғазиев маълум қилди, деб хабар беради Kazinform мухбири.\nҚозоғистонда давлат бюджети даромадлари 10 фоизга ўсди\nNUR-SULTAN. Kazinform – Қозоғистонда давлат бюджети даромадлари 10 фоизга ошди ва солиқ тушумлари сезиларли даражада камайди, деб хабар беради Kazinform finprom.kz сайтига таяниб.\nҚишлоққа сифатли интернет олиб борган операторлар мажбурий тўловлардан озод қилиниши мумкин\nNUR-SULTAN. Kazinform – Сенат депутатлари Қозоғистон ҳудудларини юқори сифатли интернетга уланиш билан таъминлаш масаласини кўтаришди, деб хабар беради Kazinform мухбири.\nҚозоғистонда транспорт компаниялари солиқдан 3 йилга озод этилиши мумкин\nNUR-SULTAN. Kazinform – Қозоғистон ижтимоий аҳамиятга эга транспорт ташувчиларини 3 йилга қўшимча қиймат солиғидан озод қилишни таклиф қилмоқда. Ушбу таклифни ҚР Миллий иқтисодиёт вазири Руслан Даленов Солиқ кодексига ўзгартиришлар киритиш тўғрисидаги қонун лойиҳасини тақдим этиш маълум қилди, деб хабар беради Kazinform мухбири.\nҚозоғистонда солиқ турлари камайтирилади\nNUR-SULTAN. Kazinform – Қозоғистон миллий иқтисодиёт вазири Руслан Даленов қайси солиқлар оптималлаштирилишини маълум қилди, деб хабар беради Kazinform мухбири.\nNUR-SULTAN. Kazinform – ҚР Бош вазири Асқар Мамин бошчилигидаги давлат комиссиясининг йиғилишида эпидемиологик вазиятни ҳисобга олган ҳолда карантин тадбирларини босқичма-босқич олиб ташлаш режаси кўриб чиқилди. Бу ҳақда Kazinform primeminister.kz сайтига таяниб хабар беради.\nNUR-SULTAN. Kazinform – Президент Қасим-Жомарт Тоқаев Қозоғистонда даромад солиғи кам маош оладиган фуқаролар учун камайтирилишини ва юқори даромадли фуқаролар учун кўпайтирилишини маълум қилди, дея хабар беради Kazinform мухбири.\nЭнди кичик тадбиркорликдан олинган солиқлар маҳаллий бюджетга тушади\nNUR-SULTAN. Kazinform – Энди кичик тадбиркорликдан олинган солиқлар маҳаллий бюджетга тушади, деб хабар беради Kazinform ҚР Миллий иқтисодиёт вазирлигига ҳавола қилиб.\nТадбиркорлар уч йилга солиқдан озод этилди\nNUR-SULTAN. Kazinform – Қозоғистонда тадбиркорлар уч йилга солиқдан озод этилди, деб хабар беради Kazinform ҚР Миллий иқтисодиёт вазирлиги матбуот хизматига ҳавола қилиб.


ИнтерФУТБОЛ :: Максимилиан ФОМИН: Уммон чемпионатида ўйнаганимдан афсусланмайман\nМаксимилиан ФОМИН: Уммон чемпионатида ўйнаганимдан афсусланмайман\nЎтган мавсумни «Бухоро» жамоаси сафида ўтказган тажрибали ҳимоячи Максимилиан Фомин бу йил легионер сифатида Уммон чемпионатида ўйнади. У мамлакатнинг узоқ тарихга эга клубларидан бири «Саҳам» шарафини ҳимоя қилди. Унинг жамоаси 34 очко билан якунда 9-ўринни эгаллади. Фомин чемпионат якунланганидан сўнг Ўзбекистонга қайтди. Табиийки, унинг шартномаси якунланиб, эркин агентга айланганди. Биз Максимилиан билан учрашиб, ундан интервью олдик.\n- Максимилан, умуман, Уммон клубига ўтишингиз қандай амалга ошганди?\n- 2016 йилнинг январь ойида ўша пайтдаги жамоам «Бухоро» билан Дубайда йиғин ўтказаётгандик. Ўшанда Уммон клубларидан бирида ишлайдиган менежер билан танишиб, дўстлашиб олдик. У йиғин доирасида ташкил этилган иккита ўртоқлик учрашувига келиб, ўйинимни томоша қилгач, Уммон чемпионатида ўзимни синаб кўришимни таклиф этди. Аммо ўша пайт «Бухоро» шарафини ҳимоя қилардим. Жамоа билан амалда шартномам бор эди. Клубда ўзига яраша обрў-эътибор ва ҳурматга эга эдим. Жамоани шунчаки ташлаб кета олмасдим. Шуларни инобатга олиб, билдирилган таклифга рад жавобини бердим. Лекин тақдир экан, орадан бир йил ўтиб, барибир, Уммон клуби билан шартнома имзоладим.\n- Таклиф нимаси билан қизиқарли бўлди?\n- Тўғрисини айтсам, молиявий жиҳатларни биринчи ўринга қўймадим. Биринчи навбатда, ўзимни хорижда синаб кўришга аҳд қилгандим. Тўғри, Уммон чемпионати бизнинг олий лигамиздан кучли эмас. Лекин инсон ҳамиша янгиликка интилиб яшайди. Шунчаки, вазиятни ўзгартириб кўришга қарор қилгандим. Ҳозир ўша пайтдаги қароримдан ҳечам афсусланмайман.\n- Янги чемпионат ва муҳитга мослашиш жараёни қийин кечмадими?\n- Бошқаларда қандай билмадиму, лекин менда мослашиш масаласида ҳеч қандай муаммо юзага келмади. Қисқа фурсатда янги чемпионатга мослашиб, жамоадошларим билан тил топишиб олдим.\n- Клуб сизга қандай шароитларни яратиб берди?\n- Яшаш учун алоҳида уй-жой ҳамда шахсий машина беришди.\n- Уммон чемпионати ҳақида бироз маълумот берсангиз...\n- Юқорида айтганимдек, бу мамлакат чемпионати даражаси бизнинг олий лига савиясидан бирмунча паст. Лекин жуда катта тафовут кўзга ташланмайди. Уммон чемпионатининг ҳам ўзига яраша устун томонлари бор.\n- Мавсум аввалида «Саҳам» олдига қандай вазифа қўйилганди?\n- Билмадим, нега, лекин Уммонда чемпионатдан кўра мамлакат кубоги баҳсларида муваффақиятли иштирок этиш муҳимроқ ҳисобланади. Ушбу совринни қўлга киритиш жамоалар учун жуда катта шараф экан. Афсуски, жамоамиз кубок финалига бир қадам қолганда юришини тўхтатди.\n- «Саҳам»нинг ОФК кубогидаги иштироки клуб раҳбарига маъқул келдими?\n- Мазкур мусобақадаги ўйинларимиз анча қизиқарли ва томошабоп бўлди, деб бемалол айта оламан. Таъкидлаш жоиз, баъзи ўйинларда омад биздан очиқчасига юз ўгирди. Жуда кўплаб хавфли вазиятларни юзага келтирдик. Афсуски, ҳужумчиларимиз уларни голга айлантира олишмади. «Саҳам» ОФК кубоги йўлланмасига Уммон кубогини қўлга киритиш орқали эга бўлганди. Бежизга жамоалар кубокда зафар қучишга интилмайди. Умуман олганда, жамоамизнинг ОФК кубогидаги иштирокини ижобий баҳолаш мумкин. Ҳар ҳолда 7 очко жамғариб, ёмон натижа қайд этмадик. Боз устига, клуб раҳбарияти ушбу турнирда жамоа олдига ҳеч қандай вазифа қўймаганди.\n- Уммондаги фаолиятингиз ҳақида қандай фикрдасиз?\n- Умуман, барчасидан кўнглим тўлди. Ушбу мамлакатда ўтказган 4 ой мобайнида жами 20та учрашувда майдонда тўлиқ ҳаракат қилдим. Мени деярли захирага олишмади. Чемпионат, кубок ва ОФК кубоги доирасидаги ўйинларда жамоам муваффақиятига улуш қўшишга интилдим. Уммон чемпионатида тўп суриш орқали каттагина халқаро тажриба тўпладим.\n- «Саҳам» билан шартномангиз якунландими?\n- Ҳа, келишув муддати тугади ва эркин агентга айландим.\n- Келаси мавсум қайси жамоада ўйнамоқчисиз?\n- Бу борада тайинли маълумот бера олмайман. Сабаби, ҳали ҳеч бир клубдан расмий таклиф олганим йўқ. Балки яна легионер сифатида хориж клубларида ўйнарман. Тез орада мазкур масалага ойдинлик киритамиз. Ҳозир таътилдаман ва Тошкентда оила аъзоларим даврасида ҳордиқ чиқаряпман.\nBir payrlar bu bolani V.Denisovning o'rnini bosadi,deb taxmin qilgandim,balki o'yin jixatdan unga raqobatchi bo'lar,lekin xulqi,xarakteri jihatdan D.Xoshimovchalik ham bo'la olmaydi\nAytdima nimaga körimay qoldi bu bola deb. Legioner bölib ketgan ekanda. Men ham qöshilaman. #Babaynout.\nФомин Уммонда ўйнайдими Ўзбекистонда ўйнайдими #babayanout


Пресс-релиз “Таълим ва тарбия уйғунлиги – баркамол авлодни шакллантиришнинг муҳим омили”\nНазвание Пресс-релиз “Таълим ва тарбия уйғунлиги – баркамол авлодни шакллантиришнинг муҳим омили”\nРазмер 73.08 Kb.\n“Таълим ва тарбия уйғунлиги –\nбаркамол авлодни шакллантиришнинг муҳим омили”\nТошкент шаҳри 27 сентябрь 2012 йил\nЖорий йил 27 сентябрь куни соат 11:00да Ўзбекистон Миллий матбуот марказида 1 октябрь – “Ўқитувчилар ва мураббийлар куни” умумхалқ байрами муносабати билан “Таълим ва тарбия уйғунлиги – баркамол авлодни шакллантиришнинг муҳим омили” мавзусида оммавий ахборот воситалари ходимлари учун матбуот анжумани ўтказилади. Унда Халқ таълими, Олий ва ўрта махсус таълим вазирликлари, Ўрта махсус касб-ҳунар таълими маркази вакиллари иштирок этади.\nМатбуот анжуманида ўтган давр мобайнида халқ таълими тизимида амалга оширилган кенг кўламли бунёдкорлик ишлари ҳақида батафсил маълумот берилади. Хусусан, таълим мазмунини янги сифат босқичига кўтариш йўлида олиб борилаётган ислоҳотлар ҳақида: информатика ва хорижий тилларни ўқитиш тизимининг такомиллаштирилгани, ушбу фанларни қуйи синфлардан бошлаб ўқитишнинг йўлга қўйилганлиги; ўқувчиларнинг дарсдан бўш вақтларини мазмунли ташкил этиш мақсадида олиб борилаётган ишлар, “Баркамол авлод” болалар марказлари моддий-техник базасининг янгиланганлиги, ўқувчилар қамровининг кенгайганлиги; болалар мусиқа ва санъат мактаблари учун янги ўқув биноларининг қурилиши, уларнинг замонавий тарзда жиҳозланиши, уларда тарбияланаётган ёш истеъдод эгаларининг нуфузли халқаро танловлардаги муваффақиятли иштироки; болалар спортини оммалаштириш йўлидаги саъй-ҳаракатлар, янгидан-янги замонавий спорт иншоотларининг қурилиши ва жиҳозланиши; янги ўқув йили мобайнида таълим самарадорлигини оширишга қаратилган вазирликнинг истиқболли режалари ҳақида ахборот берилади.\nЮртимизда амалиётга жорий этилган узлуксиз таълим тизими, бугун дунё ҳамжамияти томонидан юқори баҳоланаётган таълимнинг “Ўзбек модели” самаралари ҳақида анжуман давомида маълумот бериб ўтилади.\nМатбуот анжумани маълумоти илова қилинади.\nТелефон: 8-371-239-17-35, 239-42-14, www.uzedu.uz\nИстиқлолда эъзоз топган касб\nҲозирги кунда халқ таълими тизимида 416 188 нафар ўқитувчилар фаолият кўрсатмоқда. Таълим самарадорлигини таъминлашда педагог касб маҳорати, унинг билим ва кўникмаси муҳим омиллардан саналади. Шу сабаб Халқ таълими вазирлиги томонидан педагоглар малакасига катта эътибор қаратилмоқда. Бунда олий маълумотли мутахассислар сафини кенгайтиришга доимий ҳаракат қилинмоқда. Агар рақамларга мурожаат қиладиган бўлсак, 2006-2007 ўқув йилида 68.5% ўқитувчилар олий маълумотга эга бўлган бўлса, бу ўқув йилида умумтаълим мактабларида фаолият кўрсатаётган ўқитувчиларнинг 306 832 нафари яъни 73.7% олий, 2335 (0.6%) нафари тугалланмаган олий, 107 021 (25.7%) нафари ўрта махсус маълумотга эга.\nДарҳақиқат мамлакатимизда амалда бўлган таълим сиёсати ўқитувчи ва мураббийлар касбини улуғлаш, уларнинг обрў-эътиборини оширишга қаратилгандир. Буни биз педагог кадрларга бўлган эҳтиёжнинг йилдан-йилга камайиб бориши ва аксинча ўқитувчи лавозимига бўлган рақобатнинг ўсиб боришида кўришимиз мумкин. Айтайлик, республика бўйича мактабларнинг педагог ходимларга бўлган қўшимча эҳтиёжи 2008-2009 ўқув йилида 3611 нафарни ташкил этган бўлса, 2009-2010 ўқув йилида бу кўрсаткич 3209 нафарга тушди. Натижада мактабларнинг ўқитувчилар билан таъминланиш даражаси 99,3 % га етди.\nЯна бир жиҳат шундаки, мактабларга ёш кадрларни жалб қилиш, ёш истеъдод соҳибларини таълим-тарбия жараёнига тортиш масаласига ҳам эътибор қаратиб келинмоқда. Жумладан, 2004 йилда олий ўқув юртларининг педагогика ва касбий таълим йўналиши бўйича таҳсил олган 2945 нафар битирувчи турли ҳудудларда иш билан таъминланган бўлса, жорий йилда олий ўқув юртларини грант асосида битирган 7629 нафар ёш мутахассисларнинг мактабларга ишга қабул қилиниши режалаштирилган.\nҲукуматимизнинг педагог ходимлар меҳнатини рағбатлантириш бўйича изчил амалга оширган ишлари натижасида ўқитувчиларнинг ўртача иш ҳақи\n2004 йил 1 январга нисбатан ^ 11,1 баробарга оширилиб, 2012 йил 1 август ҳолатига ўқитувчиларнинг ўртача иш хақи 706 928 сўмни ташкил этди.\n2012 йил 1-ярмида устама олиш ҳуқуқига эга бўлган жами\n^ 416 188 нафар ўқитувчиларнинг 189 599 нафари, яъни 45,6 фоизига Директор жамғармасидан устамалар белгиланган.\n1992-2012 йиллар давомида Халқ таълими вазирлиги тизимидаги жами 3449 нафар устоз ва мураббийлар турли давлат мукофотлари ва унвонлари билан тақдирланди. Шулардан 6 нафари «Ўзбекистон қаҳрамони», 104 нафари «Эл-юрт ҳурмати» ордени, 21 нафари «Фидокорона хизматлари учун» ордени, 259 нафари «Меҳнат шуҳрати» ордени, 507 нафари «Соғлом авлод учун» ордени, 347 нафари «Дўстлик» ордени, 1252 нафари «Шуҳрат» медали, 9 нафари «Жасорат» медали ва бошқа унвонлар билан тақдирланди.\n^ Мактабга биринчи қадам\nЯнги 2012-2013 ўқув йилида 9763 та умумтаълим мактабларида 4,5 млн. дан ортиқ ўқувчи таълим олишни давом эттирмоқда, жумладан, бу йил 500 мингдан ортиқ болалар 1-синфга қадам қўйди. Уларнинг барчасига “Президент совғаси” сифатида тақдим этиш учун 12 номдаги ўқув қуроллари ва ўқувчи портфели (ранец)дан иборат совғалар тайёрланиб, тақсимот асосида таълим муассасаларига етказиб берилди.\nШунингдек, 580 976 нафар кам таъминланган оила фарзандлари қишки кийим-бош тўплами билан, 10 699 нафар якка тартибда уйда таълим олувчи ўқувчилар зарурий ўқув қуроллари ва дарсликлар билан бепул давлат бюджети маблағлари ҳисобидан таъминланди. Бу эса юртимиздаги кучли ижтимоий ҳимоя сиёсатининг ёрқин мисолидир.\nАйни вақтда ҳар йили биринчи синф ўқувчиларига 12 турдаги ўқув қуроллари Президент совғаси сифатида тақдим этилмоқда, шунингдек уларга барча дарсликлар ҳам бепул берилмоқда.\n^ Моддий-техник базанинг мустаҳкамланиши\nМактаб таълимини ривожлантириш давлат умуммилий Дастури доирасида республикамиздаги жами 9763 та мактабнинг 8501 тасида, яъни 3 млн. 12 минг ўқувчи ўрнига мўлжалланган мактабларда қурилиш-тиклаш ишлари амалга оширилди. Ушбу мақсадга 1,4 трлн. сўм миқдорида маблағ сарфланди. Умуман, мустақиллик йилларида 1559 та мактаб биноси янгидан қурилди, 8213 таси таъмирланди. Қурилиш тиклаш ишлари олиб борилган мактабларнинг 81 фоизи, яъни 6888 таси қишлоқ худудларида жойлашган, олис тоғ ва чўл ҳудудларидаги 287 мактаб ҳам эътибордан четда қолмади. 2012 йилда жами 363 та, шундан 14 та янги уй-жой массивларида мактаблар қурилиши, 187 та мактабларни капитал реконструкция қилиниши ва 162 тасини эса капитал таъмирланиши режалаштирилган. Ушбу мақсадларга жорий йилда жами 167,6 млрд.сўм маблағ, шундан Республика бюджети ҳисобидан, янги уй-жой массивларида қурилиши кўзда тутилган.\n2012 йилга келиб таълим муассасаларидаги физика лаборатория хоналари сони ^ 81,2 фоизга, кимё лаборатория хоналари 78,2 фоизга, биология хоналари 78,2 фоизга, спорт заллари сони эса 45,1 фоизга ошди. Бугунги кунда энг сўнгги русумдаги компьютерлар билан таъминланган мактаблар сони 62 фоизга етди.\n2012-2013 ўқув йилида умумтаълим мактаблари учун 182 номда, 11 240 943 нусха дарслик ва 16 номда 105 429 нусха ўқув-методик қўлланма, махсус мактаб, меҳрибонлик уйлари ва интернатлар учун 18 номда, 13 906 нусха жами 11 254 849 нусха дарсликлар ва ўқув-методик қўлланмалар чоп этилди.\nМазкур 182 номдаги дарсликлар ва ўқув-методик қўлланмалардан 125 номдагиси (7 869 890 нусха) қайта нашр, 57 номдагиси (3 371 053 нусха) янгидан яратилди. Ушбу механизм самараси ўлароқ 1991 йилда мактаб ўқувчиларининг дарсликлар билан таъминланиши 55,4 фоизни ташкил этгани ҳолда 2011 йилда бу кўрсаткич 99,4 фоизни ташкил этди.\nЎзбекистон Республикаси Президентининг кўрсатмасига асосан информатика фани умумтаълим мактабларининг 5-синфидан бошлаб (илгари 8-синфдан бошланган) ўқитилмоқда.\n5-9 синфлар бўйича информатика фани Давлат таълим стандартлари асосида ўқув режа ва дастурлар янгиланиб, уларга мос равишда ўқув дарсликлари яратилган ҳамда амалиётга жорий этилган. Бугунги кунга қадар тегишли фанлардан 80 номдаги мультимедиа дастурий воситалари ҳамда 26 номдаги ўқув фильмлари, 13 номда виртуал лабораториялар яратилиб, таълим жараёнига жорий этилган.\n^ Мусиқа ва спорт – баркамоллик гарови\n2012 йилда юртимизда жами 170 та спорт иншоотларнинг қурилиш-тиклаш ишлари олиб борилиши режалаштирилган бўлиб, жорий йилнинг 1 сентябрь ҳолатига Республика бўйича жами 121 та иншоотлар қурилди. Дастурга мувофиқ 2012 йилда 96 та спорт иншоотларини янги қурилиш, мактаб спорт заллари, мавжуд спорт иншоотларни реконструкция қилиш кўзда тутилган бўлса, жорий йилнинг 1 сентябрь ҳолатига Республика бўйича жами 72 та спорт иншоотларда қурилиш ишлари тугалланди.\nБолалар спортини ривожлантириш жамғармаси томонидан жорий йилда ^ 49 та Республика мусобақалари ўтказилган бўлиб, жами 7716 нафар ўқувчи жалб этилди, шундан 3444 нафари қизлардир. Шу кунга қадар 41 та халқаро спорт тадбирларида жамғарма маблағлари ҳисобидан 555 нафар (шундан 222 нафари қизлар) ёшлар иштирок этишди. Шулардан, 390 нафарини қишлоқ ҳудудларида (шундан 136 нафари қизлар) истиқомат қилувчи ўқувчи-ёшлар ташкил этади. Халқаро мусобақаларда иштирок этган спортчи-ёшлар жами 117 та, 47 та олтин, 38 та кумуш ва 32 дона бронза медалларига сазовор бўлишди.\n2009-2012 йилларда 175 та болалар мусиқа ва санъат мактаблари қурилиб, фойдаланишга топширилди, 139 номдаги замонавий ва миллий мусиқа чолғу асбоблари, мебел ва ускуналар билан таъминланди. Олиб борилаётган ислоҳотлар бугунданоқ ўз мевасини бермоқда. Иқтидори ёшларимиз турли нуфузли халқаро танловларда муваффақиятли иштирок этиб, ватанимиз шуҳратини ёймоқда. Биргина 2012 йилда Республика мусиқага ихтисослаштирилган академик лицейлари ҳамда болалар мусиқа ва санъат мактабларининг 50 нафар иқтидорли ўқувчилари Франция, Германия, Италия, Польша, Россия давлатларида ўтказилган нуфузли халқаро мусиқа танловларида ғолибликни қўлга киритди.\n^ Устоз ва мураббийлар ҳақида ҳикматли сўзлар:\nАгарки дунё иморатлари ичида энг улуғи мактаб бўлса, касбларнинг ичида энг шарафлиси ўқитувчилик ва мураббийликдир.\n^ Ислом Каримов\nҲак йўлинда ким сенга бир ҳарф ўқитмиш ранж ила,\nАйламак бўлмас адо, онинг ҳақин юз ганч ила.\nУстоз-муаллимсиз қолганда замон\nНодонликдан қаро бўларди замон\n^ Абдураҳмон Жомий\nҲаёт йўлида биринчи масала - мактаб масаласидир.\nСиздан бошланади асли тафаккур,\nЧинакам шогирд бор нарсалар негизида мавҳум нарсалар ривожини ўрганади ва шу йўл билан устозига яқинлашиб боради.\nЎқитувчининг бутун фикри ўқувчиларида, ўзи сочган уруғларнинг ўсишидадир.\nТел: 239-17-35, 239-42-14, www.uzedu.uz\nЎҚувчининг маънавий-ахлоқий қиёфаси: таълим-тарбия самарадорлигининг муҳим омили\nБу борада қуйидаги кўрсатма, тавсия ва талабларга мувофиқ ишни ташкил этилиши мақсадга мувофиқдир\nУмумтаълим мактабларида ЎҚув-тарбия жараёнини самарали ташкил этиш бЎйича тавсиялар\nТаълим-тарбия тизимининг бугунги кундаги асосий вазифаси ўсиб келаётган ёшларни ватанпарвар, замонавий билим, кўникма ва малакаларни...\n1. /Малака ошириш жараёнида маънавий баркамол авлодни шакллантиришнинг назарий услубларини...\nЎзбекистон Республикаси Президентининг «Истеъдод» жамғармаси Республика таълим муассасаларидаги ёш ва иқтидорли педагогларнинг «Баркамол шахсга йўналтирилган миллий тарбия технологияси»\nРеспублика таълим муассасаларидаги ёш ва иқтидорли педагогларнинг «Баркамол шахсга йўналтирилган миллий тарбия технологияси» курси...\nПресс-релиз таълим-тарбия жараёнларига актни кенг жорий этиш ва Интернет тармоғидаги “оммавий маданият” ҳамда турли ёт ғояларга қарши кураш самарадорлигини ошириш дастурлари\nУнлариданоқ навқирон авлод таълим-тарбияси, уларнинг истиқболини кўзлаб олиб борилган кенг кўламли ислоҳотлар самараси ўлароқ юртимиз...\nТурли типдаги касб ҳунар коллежларида таълимнинг мазмуни. (4С)\nТаълим мазмуни ҳақида маълумот ва унинг баркамол авлодни тарбиялаш тизимидаги ўрни\nПресс-релиз таълим-тарбия мазмунини ислоҳ қилиш, мактаб фаолиятини ташкил этиш ва унга раҳбарлик қилиш\nМамлакатимизда Юртбошимиз раҳнамолигида ва ташшабуси билан эртанги кун барқарорлиги ва фаровонлигини таъминлаш мақадида унинг яратувчилари...